הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 9, 2015-08-16 12:00

תמר זנדברג: צהרים טובים.

תמר זנדברג: אני מתכבדת לפתוח את הישיבה של הוועדה המיוחדת למאבק בנגעי הסמים והאלכוהול.

תמר זנדברג: זו ישיבה שזימנו במיוחד ביום האחרון לפני שהכנסת יוצאת לחופשה מרוכזת מפאת חשיבות הנושא.

תמר זנדברג: למעשה הדיון הזה היה מתוכנן בסדר היום שלנו בכל מקרה לקראת דיוני התקציב של 2015-2016, גם בגלל מידע שהגיע אלינו בעבר וגם כי הוועדה התכנסה מחדש.

תמר זנדברג: תכננו לקיים דיון גם על המבנה התקציבי וגם על המבנה הארגוני של הרשות למלחמה בסמים ובאלכוהול.

תמר זנדברג: באותם זמנים למדנו מאמצעי התקשורת על הכוונה לסגור את הרשות לקראת התקציב הנוכחי ולהעביר את הפעילות שלה למתכונת אחרת, כך שהדברים האלה הצטרפו כאילו במקרה אבל לא במקרה.

תמר זנדברג: אני שמחה שנמצא אתנו, לראשונה לדעתי, בוועדה הזו בקדנציה הזו יושב-ראש הרשות למלחמה בסמים ובאלכוהול.

תמר זנדברג: את אנשיך למדנו להכיר היטב בחודש ומשהו האחרון, אבל אני שמחה שגם אתה נמצא אתנו היום.

תמר זנדברג: בלי הרבה הקדמות, נעבור להצגה שלכם.

תמר זנדברג: נשמח אם אתה תפתח ואז אנשי הרשות יציגו לנו את המבנה, גם של הפעילות וגם של התקציב.

תמר זנדברג: אני חייבת לומר שני דברים שאופפים את הנושא.

תמר זנדברג: לקראת הדיון הזה ביקשנו, וקיבלנו, נייר ממרכז המחקר והמידע של הכנסת, שהחוקר שלו, מתן שחק, נמצא כאן ואחריכם יציג את הדברים.

תמר זנדברג: הבנתי שזה גם דבר שמלווה את הרשות אחורה, את היחסים שבין הוועדה, הרשות ומשרד האוצר, על פערים, שלפחות כרגע הם בלתי מוסברים, בין התקציב כפי שמגיע ממשרד האוצר והתקציב כפי שמגיע לרשות, דבר שבעינינו הוא מוזר מאוד.

תמר זנדברג: נרצה גם שמרכז המחקר והמידע של הכנסת יציג, כמובן שהרשות תתייחס ואחרי ההצגה שלכם נפתח את הדיון לגורמים הנוספים שנמצאים כאן.

תמר זנדברג: בבקשה, אדוני יושב-ראש הרשות.

צבי הנדל: תודה, גברתי היושבת-בראש.

צבי הנדל: אני רוצה להתחיל ולומר שכל מי ששומע שהולכים לסגור את הרשות ולהפוך אותה למחלקה במשרד לביטחון פנים מרחם עלי מבחינת פרנסה: מסכן, לא יהיה לו מה לאכול.

צבי הנדל: אז על מנת להקל על כולם ושלא יכאב הלב לאף אחד – אני לא מקבל כסף אז אני לא אפסיד.

צבי הנדל: כל מה שאני אומר הוא אמת טהורה, אין אינטרסים.

צבי הנדל: לעצם העניין, לפני למעלה מ-20 שנים הוחלט באו"ם שהמאבק בנגע הסמים חייב להיות כלל-עולמי ולכן מי שרוצה להצטרף חותם על הסכם, על אמנה – מאז היו כבר עוד 2-3 אמנות – ומצטרף למאבק.

צבי הנדל: כך המדינות שמצטרפות נאבקות כי הגבולות המדיניים אינם גבולות של המאבק בנגע הסמים, כי זה מגדל וזה מפיץ וזה משתמש וזה עובר את הגבולות בצורה הכי נזילה שרק אפשר.

צבי הנדל: ישראל החליטה אף היא להצטרף.

צבי הנדל: אחד הסעיפים בהסכם הזה, או באמנה הזאת, שכל מי שחותם מתחייב להקים גוף עצמאי.

צבי הנדל: כפי שהטיפול בסמים חוצה גבולות, הוא גם חוצה משרדי ממשלה.

צבי הנדל: אין משרד ממשלה אחד שיכול לטפל בזה כי צריך את משרד החינוך על מנת לטפל במניעה עם התלמידים – הם כבר מתחילים בגיל 10, אם לא פחות, ואני נזהר בלשוני; צריך את משרד הבריאות כמובן, לטפל במי שנפל וצריך טיפול ורופאים וכולי; ומשרד הרווחה, כי צריך כפרי גמילה, כי אם אתה רוצה שמישהו ייגמל אז צריך לתת לו את הכלים המתאימים; המשרד לביטחון פנים שצריך להיאבק בפושעים שמגדלים ומבריחים סמים וכולי.

צבי הנדל: אין כמעט משרד ממשלתי שלא נגוע בדבר הזה.

צבי הנדל: כך הוחלט אז להקים את הרשות.

צבי הנדל: מי שהיה אז מזכיר הממשלה ופעל בעניין הזה, שהיה לימים גם יושב-ראש הרשות הראשון ואני זוכה להיות בנעליו, הוא השופט העליון אליקים רובינשטיין.

צבי הנדל: זה היה בתקופה שהוא היה מזכיר הממשלה והוא הקים את הרשות הזאת.

צבי הנדל: זאת היתה המטרה.

צבי הנדל: עוד לפני שאני נכנס לדברים אחרים, צריך להבין, אין משרד ממשלתי שיכול לתת הנחיות למשרד ממשלתי אחר.

צבי הנדל: לא מזמן ראינו, בהקשר של הרכבת הקלה בתל-אביב, כאשר השר לביטחון פנים רצה להכתיב התחלת עבודות, או משהו כזה, איך השר שנוגע בדבר, שר התחבורה, נעמד על הרגליים האחוריות ובתוך יומיים החלטת המשטרה בוטלה, כי "אתה אל תתערב לי", זה הרעיון בגדול.

צבי הנדל: אני גם לא כל-כך רואה את המשרד לביטחון פנים יושב עם משרד החינוך ומכין תוכניות לימודים לגיל הרך, ושמשרד החינוך יקבל את העצות של המשטרה לגיל הרך, וכך הלאה וכך הלאה.

צבי הנדל: אותו דבר הפסיכולוגים שמתעסקים עם הגמילה יצטרכו להתייעץ עם שוטר המקוף איך לפעול.

צבי הנדל: וכך ניתן לעבור סעיף-סעיף.

צבי הנדל: לכן הרשות היתה עצמאית.

צבי הנדל: היא היתה במשך כל השנים תחת פיקודו של משרד ראש הממשלה.

צבי הנדל: בקדנציה הקודמת, בשל סיבות קואליציוניות כאלה או אחרות, שאני לא בדיוק מכיר אותן, הוחלט להעביר את זה למשרד לביטחון פנים בהשאלה.

תמר זנדברג: אילו סיבות קואליציוניות?

תמר זנדברג: אתה מתכוון לסיבות פוליטיות.

צבי הנדל: פוליטיות, אבל בשל בקשה קואליציונית שהיתה.

צבי הנדל: אז העבירו את זה למשרד לביטחון פנים, אבל המהות לא השתנתה.

צבי הנדל: מישהו או מישהם מאוד מצא חן בעיניהם הרעיון ופתאום ראו שיש פה גוף – בוודאי השר ראה את זה, השר הקודם – עם הצלחות בלתי רגילות.

צבי הנדל: לפני 4-5 שנים, אני לא זוכר את התאריך המדויק, ביקשה הממשלה לאחר ישיבתה על קבלת נתונים שנעסוק לא רק בסמים אלא גם באלכוהול.

צבי הנדל: זה תפס אותנו במצב שהגילאים הצעירים, מנוער ועד אחרי הצבא, השתמשו בהיקף של בסביבות – אין לי פה את הנתונים במדויק – יותר מ-25%.

צבי הנדל: היום שיעור השימוש הוא פחות מ-11%.

צבי הנדל: כלומר, יש ירידה של יותר מ-50%.

צבי הנדל: מי עשה את זה?

צבי הנדל: 30 אנשים.

צבי הנדל: כל הרשות למלחמה בסמים ובאלכוהול היא 30 אנשים.

צבי הנדל: מישהו כתב איזה נייר, מישהו שאין לו צל צלו של מושג, שאפשר לחסוך 20 מיליון שקל.

צבי הנדל: אני אומר לכם, תבטלו בכלל את הרשות, אפשר לחסוך 30 מיליון שקל, זה כל התקציב, ובזה גמרנו את העניין, אבל למדינה זה יעלה מאות מיליוני שקלים כי כל מעשן סמים וכל שותה אלכוהול וכל מי שרוצח נהג מונית עולה הרבה-הרבה-הרבה כסף.

צבי הנדל: אני יודע שחברתי הנכבדה, היושבת-ראש, יש לי איתה בסוגיה אחת חילוקי דעות, אבל גם אם אסכים בסוגיה הזאת- - -

תמר זנדברג: תעצור כאן.

תמר זנדברג: עכשיו תמשיך.

תמר זנדברג: אתה מסכים.

תמר זנדברג: נעצור בהסכמה.

צבי הנדל: גם אם אסכים בסוגיה הזאת עדיין יש לנו אינספור דברים אחרים שאנו מסכימים לגביהם.

צבי הנדל: אני לא חושב שאת חושבת אחרת ממני לגבי כל מיני סמים קשים וכולי וכל מיני נרקומנים קשים וכל מיני אסונות שקורים מזה והרוצחים שצומחים מזה וכולי.

צבי הנדל: פשוט הכרתי את היושבת-ראש באי-אלו מפגשים טלוויזיוניים והיא אישה טובה, אין בעיה, זו האמת, אם זה לא היה נכון לא הייתי אומר, ולכן אפשר להגיע איתה להבנות.

צבי הנדל: יש נושא שלגביו אנחנו בחילוקי דעות וזה לא רלוונטי כרגע.

צבי הנדל: מתוך ים הצרות שיש לנו, יש צרה אחת שעליה יש חילוקי דעות.

צבי הנדל: גם שם זה התחיל בהתחלה עם קנאביס רפואי.

צבי הנדל: חשבו שאם "ישברו" את הקנאביס הרפואי אז הכול יהיה בסדר.

צבי הנדל: וראו זה פלא, אני הסכמתי, וגם המנכ"ל, שכרגע איננו, הסכים.

צבי הנדל: היום קנאביס רפואי, אחרי שגם שר הבריאות השתכנע, הוא כבר חופשי.

צבי הנדל: בקנאביס רפואי, אגב, אנחנו מובילים בעולם, לא יחסית לגודל האוכלוסייה אלא מובילים בעולם אבסולוטית.

צבי הנדל: אין בעולם מדינה שמחלקת מרשמים לקנאביס רפואי בהיקף כזה של למעלה מ-20,000 מרשמים.

צבי הנדל: כל פעם שאני טועה במספרים תאותת לי.

<ברקת שיף קרן: אתה טועה במינוח.

<ברקת שיף קרן: זה לא מרשמים לקנאביס רפואי, זה אישורים לשימוש.

<קריאה: זה פשע לשימוש.

צבי הנדל: אני מקבל את התיקון.

צבי הנדל: אני צריך להיות פה כאילו הכי חם-מזג.

צבי הנדל: אני מבקש מכולם שנהיה רגועים.

צבי הנדל: הרשות תישאר, מסיבה פשוטה, כי אין בביטולה שום היגיון שבעולם, ובראש ובראשונה זה נוגד כל שיקול דעת כלכלי בהיקפים של עשרות מיליונים כבדים.

צבי הנדל: לכן אני מאמין שבסוף האמת מנצחת.

צבי הנדל: אבל לכן אנחנו צריכים להסביר את עצמנו בנחת-רוח ובשום-שכל.

צבי הנדל: לא אמשיך עם כל פרטי הפרטים של משנתנו בסוגיה הזאת.

צבי הנדל: אתן לחברי היקרים, שהם בעצם שעובדים בפועל בשטח והם שמביאים לתוצאות, להמשיך.

צבי הנדל: אבל רק שנדע את הדבר הבא, שסגירת הרשות – זה לא נשאר רשות ומקימים מחלקה, זה לסגור את הרשות למלחמה בסמים ואלכוהול, כאשר בארצות-הברית זה צבא שלם, עם מטוסים ומסוקים וכולי, הצבא של המלחמה בסמים גדול יותר כמעט מהצבא הרגיל שלהם, אולי אני קצת מגזים.

צבי הנדל: לכן אני לא מאמין – גם כל מדינה שעשתה הקלות כאלה או אחרות התחרטה מייד, אני מדבר על סמים קלים, אבל נעזוב כרגע את הסמים הקלים.

<אורן לבוביץ: איזו מדינה התחרטה?

צבי הנדל: כולם התחרטו.

<אורן לבוביץ: מי?

<קריאה: הולנד.

<קריאה: הולנד הלכה אחורה.

<זיו ג'ניסוב: אפשר לתת שֵם?

<איתן גורני: בואו לא ניכנס לריב הזה עכשיו.

<איתן גורני: אנחנו רוצים להציג את הרשות ומה היא עושה.

<אורן לבוביץ: זאת ועדה מכובדת.

<אורן לבוביץ: שיביא נתונים.

<איתן גורני: אחר-כך יגיע תורך.

תמר זנדברג: תודה רבה.

תמר זנדברג: לפני שאעביר לאיתן גורני את רשות הדיבור, יש לי שתי שאלות אל צבי הנדל, ברשותך, אם אתה רוצה לענות.

תמר זנדברג: יש שני דברים.

תמר זנדברג: אחד הוא לגבי הנושא שתיכף ניכנס אליו לעומק, אבל האם אתה כיושב-ראש היית מודע אליו לאורך השנים, ומה נעשה עם זה, האם זה נידון במועצת המנהלים או האם אתה כיושב-ראש נתת עליו את הדעת?

תמר זנדברג: נקרא לזה נושא חוסר ההסכמה או חוסר ההתאמה התקציבית בין טענת משרד האוצר ובין טענת הרשות.

תמר זנדברג: לכאורה יש כאן מקרה מוזר.

תמר זנדברג: יש פה צינור חד-חד ערכי שמן הצד האחד שלו מגיע משהו.

תמר זנדברג: אני נסמכת פה על נתוני מרכז המחקר והמידע של הכנסת שהוא לא גוף בעל אינטרס.

תמר זנדברג: אני שואלת כי זה דבר שלא צץ היום.

תמר זנדברג: התוודעתי אליו לקראת הישיבה הזו אבל הוא היה קיים בעבר במשך כמה שנים, לא רק שנה אחת.

תמר זנדברג: האם ידעת על הסוגיה הזו והאם היתה איזו התייחסות מהזווית שלך?

צבי הנדל: האם ברור לך שבעת הזאת יש מי שהוביל את המהלך הזה?

צבי הנדל: הוא חייב להצדיק את המהלך הזה.

צבי הנדל: על מנת להצדיק את המהלך הזה הוא יעשה כל שביכולתו להשמיץ אותנו עם הנתונים.

צבי הנדל: מרכז המחקר והמידע של הכנסת לא ממציא נתונים.

צבי הנדל: מישהו סיפק לו נתונים.

תמר זנדברג: נושא אי ההתאמה בנתונים לא נוצר, בוודאי לא על-ידי מרכז המחקר והמידע של הכנסת, אבל גם לא על-ידי גורם שסיפק נתונים למרכז המחקר והמידע של הכנסת לקראת הסגירה.

תמר זנדברג: הוא דבר שהיה קיים גם בכנסות קודמות ובשנות תקציב קודמות, כך שזה לא דבר חדש.

תמר זנדברג: אתה יכול לטעון, וזו זכותך, שיש עכשיו שימוש בנתון הזה לקראת הסגירה.

צבי הנדל: עושים ממך צחוק, לכן אני מאיר את עיניך.

צבי הנדל: מי שיודע לקרוא תקציב ומי שיודע איך מתנהל גוף כזה יודע בדיוק איך זהמספרים בסוף שנה, שחותכים אותם ב-31 בדצמבר, לא תמיד מתואמים עד הסוף.

צבי הנדל: אני לא קראתי את הנתון שאת מדברת עליו, אני לא יודע על מה את מדברת, אבל אך טבעי זה – הואיל וניהלתי תקציבים והייתי ראש רשות מקומית, תמיד זה היה כך.

צבי הנדל: נמצא כאן איש הכספים, אולי הוא יכול להסביר.

<איתן גורני: נתייחס לדברים בהמשך.

צבי הנדל: לדעתי בנושא הכספי אין בעיה כזאת.

צבי הנדל: זאת המצאה של מישהו.

צבי הנדל: שישמח לו.

תמר זנדברג: זאת שאלה ראשונה.

תמר זנדברג: שאלה שנייה היא לגבי – למען הגילוי הנאות, זו הפעם הראשונה שהנושא הזה עולה כאן בוועדה.

תמר זנדברג: עד עכשיו עסקנו עם אנשי המקצוע בגופו של עניין, בחלק מן הדברים היו לנו חילוקי דעות, בחלק מן הדברים היו בינינו הסכמות.

תמר זנדברג: אבל אני שמה את כל התחום המקצועי בצד ומנצלת את העובדה שאתה נמצא אתנו כאן כדי לשאול אותך.

תמר זנדברג: כידוע לכולנו, המנכ"ל, שהוא עדיין המנכ"ל, נמצא כרגע בהשעיה מתפקידו.

צבי הנדל: לא.

צבי הנדל: הוא בחופשה, על דעת האחראי על העובדים במשק, נציבות שירות המדינה.

תמר זנדברג: חופשה ללא תשלום?

צבי הנדל: עם תשלום, לפי מה שמגיע לו.

תמר זנדברג: כמה זמן נמשכת כבר החופשה?

<איתן גורני: מחודש דצמבר.

צבי הנדל: מרגע שהוא יצא לחופשה הוא מנצל את כל ימי החופשה שמותר לו על-פי נציבות שירות המדינה.

תמר זנדברג: 8 חודשים חופשה?

<איתן גורני: היו גם ימי מחלה, הכול נמנה.

תמר זנדברג: חתרתי בכלל לדבר אחר.

תמר זנדברג: עכשיו אני מגלה שיש במדינה עובד ציבור שיש לו 8 חודשים חופשה ומחלה, והיד עוד נטויה, כלומר זה לא נגמר, אנחנו עוד הולכים לתקופה שאנחנו לא יודעים מה אורכה של המשך החופשה.

<איתן גורני: אנחנו נוהגים- - -

תמר זנדברג: זאת שאלה שמופנית ליושב-ראש.

תמר זנדברג: עד מתי החופשה הזאת תימשך?

<איתן גורני: אנחנו נוהגים לפי ההנחיות של נציבות שירות המדינה, שנמצאת אתנו בקשר ומנחה אותנו ישירות.

צבי הנדל: נציב שירות המדינה ראוי שייכנס לכלא לפי השאלה שלך.

<קריאה: זה נושא הדיון היום?

תמר זנדברג: בין היתר, גם, כן.

תמר זנדברג: יש לנו עובד רשות, בשכר אני מניחה לא נמוך.

תמר זנדברג: מה עלות השכר של המנכ"ל?

<קריאה: 30 ומשהו אלפי שקלים.

<דניאל מרציאנו: מה החקירה הזאת לגבי המנכ"ל?

<דניאל מרציאנו: מה קורה פה?

<דניאל מרציאנו: באנו לדבר על הארגון.

<דניאל מרציאנו: למה מדברים עכשיו על אדם מסוים?

תמר זנדברג: דניאל מרציאנו, באנו לדבר על מה שאני קבעתי שבאנו לדבר כי אני יושבת-ראש הוועדה.

תמר זנדברג: אם יש לך בעיה, אתה יכול לצאת.

<דניאל מרציאנו: לא, אין לי בעיה.

תמר זנדברג: אז תודה רבה.

תמר זנדברג: שקט בבקשה.

<דניאל מרציאנו: מה זה שקט?

<דניאל מרציאנו: תכבדי אותי.

תמר זנדברג: לא, אתה תכבד את הוועדה.

<דניאל מרציאנו: אח שלי סעדיה מרציאנו הקים את הרשות למלחמה בסמים.

תמר זנדברג: מאה אחוז, תודה רבה.

תמר זנדברג: אנחנו ועדה של הכנסת.

תמר זנדברג: מדובר כאן בעובד ציבור שבמשך 8 חודשים מקבל שכר כאשר יש חשדות נגדו.

תמר זנדברג: אנחנו בהחלט נברר מה גובה השכר, מה אורך ימי החופשה וכמה היא עוד הולכת להימשך.

תמר זנדברג: חד-משמעית, כן, נברר את הנקודה הזאת.

תמר זנדברג: סליחה, אם אתה רוצה לדבר תירשם לרשות דיבור, אל תתפרץ.

<דניאל מרציאנו: נרשמתי, כבודה.

תמר זנדברג: מצוין, אז תקבל רשות דיבור בהמשך.

תמר זנדברג: מה עלות השכר, בבקשה, וכמה זמן החופשה הזאת עומדת להימשך?

צבי הנדל: ברגע שתסבירי לי איך יכול להיות שאדם שהוא בעד עישון סמים מכל הסוגים הופך להיות יושב-ראש ועדה שתילחם בסמים אז אסביר לך את כל הדברים.

צבי הנדל: (נשמעות מחיאות כפיים.

צבי הנדל: )

תמר זנדברג: את השאלה הזאת אתה יכול להפנות להסכמים הקואליציוניים.

תמר זנדברג: סליחה, כל מי שמחא כפיים – נא לצאת החוצה.

תמר זנדברג: סדרנים, נא להוציא החוצה את כל מי שמחא כפיים.

צבי הנדל: כל הכבוד למי שמחא כפיים.

תמר זנדברג: יופי.

תמר זנדברג: החוצה.

<קריאה: אני זוכר שאנשים רבים מחאו כפיים בדיונים אחרים ולא יצאו החוצה.

תמר זנדברג: נכון.

תמר זנדברג: אני יושבת-ראש הוועדה, לא אתה.

תמר זנדברג: חבל.

<קריאה: לפי מה את קובעת שאנשים ייצאו החוצה?

תמר זנדברג: לפי שיקול דעתי.

תמר זנדברג: בשביל זה נבחרתי לוועדה הזו, בין היתר.

תמר זנדברג: בבקשה, כל מי שמחא כפיים – לקום ולצאת החוצה.

תמר זנדברג: מי שמחא כפיים, נא לקום ולצאת החוצה.

תמר זנדברג: מי שהיה מספיק אמיץ למחוא כפיים שיהיה מספיק אמיץ או אמיצה לקום.

צבי הנדל: למה אסור למחוא כפיים?

תמר זנדברג: כך החלטתי.

תמר זנדברג: זה שיקול דעתי.

צבי הנדל: אז אני מחליט להציע שכל מי שמחא כפיים יישאר.

תמר זנדברג: הצעתך לא התקבלה.

תמר זנדברג: בבקשה, קדימה.

תמר זנדברג: שם היו כל מיני אנשים שמחאו כפיים.

תמר זנדברג: נא לצאת החוצה, בבקשה.

תמר זנדברג: לא נמשיך בדיון.

צבי הנדל: אני ראיתי שגם פה מחאו כפיים.

תמר זנדברג: גם מפה.

תמר זנדברג: כל מי שמחא כפיים – לצאת החוצה.

תמר זנדברג: מי שהיה לו מספיק חשוב למחוא כפיים, שיהיה לו מספיק אומץ לקום עכשיו ולצאת החוצה, בבקשה.

<איתן גורני: אנשים באו לכאן כי רוצים להגיד את דברם.

<איתן גורני: למה לזרוק אותם?

תמר זנדברג: אני רוצה לשמוע.

תמר זנדברג: אני שואלת שאלות ורוצה לשמוע.

תמר זנדברג: אני מקבלת תשובות שעל-פי שיקול דעתי אינן לעניין.

צבי הנדל: חשבתי שיהיה דיון הוגן.

צבי הנדל: טעיתי טעות מרה-מרה.

תמר זנדברג: אדוני יושב-ראש הרשות, אם אתה חושב שגוף שאתה היושב-ראש שלו ייתן חופשה של 8 חודשים למנכ"ל ולא יהיה accountable לשאלה מה גובה השכר שלו וכמה עוד תימשך החופשה הזאת, שתי שאלות סופר-לגיטימיות, סופר-ענייניות, ואתה חושב שעל הפרובוקציה הזאת תקבל כאן מחיאות כפיים וזה יעבור בשקט, אתה טועה, פשוט מאוד.

צבי הנדל: אם את חושבת שמישהו שנלחם בעד לגיטימציה של הסמים יכול להיות יושב-ראש הוועדה שיילחם בסמים אז יש לך טעות.

תמר זנדברג: אני לא רק חושבת כך.

תמר זנדברג: אני נבחרתי לוועדה הזאת, וכפי שאתה יודע, היית חבר הכנסת, אם אתה רוצה להטיל דופי בשיקולי הכנסת, בתוקף השיקולים הקואליציוניים שכרגע היללת אותם- - -

צבי הנדל: לא היללתי.

תמר זנדברג: הרשות הזאת עברה למשרד לביטחון פנים כאשר הוא היה ברשות ישראל ביתנו – זה בסדר, וכאשר המשרד הזה עבר לליכוד אז פתאום זה לא בסדר?

תמר זנדברג: סליחה.

תמר זנדברג: שאלה פשוטה: מה גובה שכר המנכ"ל וכמה זמן החופשה שלו עומדת להימשך?

תמר זנדברג: בבקשה, תשובה עניינית.

תמר זנדברג: נדרשת תשובה קצרה מאוד.

צבי הנדל: אין לי מושג.

<גלעד היימן: בתור דובר הרשות אני מתחייב להעביר לוועדה עד מחר את כל הנתונים.

תמר זנדברג: סליחה, עם כל הכבוד, לא התכוננת לשאלה מה גובה השכר של עובד ציבור?

<גלעד היימן: לא, זה לא הדיון.

צבי הנדל: לא עלה בדעתנו שישאלו על כך.

<גלעד היימן: אם היית מגדירה את זה כחלק מן הדיון היינו מגיעים עם התשובות.

<גלעד היימן: לא הגדרת את זה.

<גלעד היימן: עד מחר הוועדה תקבל תשובות.

<גלעד היימן: על מה הדיון?

תמר זנדברג: סליחה?

תמר זנדברג: רגע, רגע, רגע.

צבי הנדל: רגע, רגע, רגע.

תמר זנדברג: לצערי הרב, אבקש מצבי הנדל לעזוב את הדיון, אני מתנצלת.

תמר זנדברג: בחיים שלי לא ראיתי – הייתי במשך 5 שנים עוזרת פרלמנטרית ובמשך שנתיים וחצי חברת כנסת, לא ראיתי מוזמן שמזלזל בצורה כזאת ביושבת-ראש ועדה, בצורה שוביניסטית, מבזה.

תמר זנדברג: אני מבקשת ממך לעזוב את הדיון.

צבי הנדל: גם אני לא ראיתי יושבת-ראש ועדה שמתנהגת כך.

תמר זנדברג: אז אתה תמשיך לא לראות.

תמר זנדברג: שלום.

תמר זנדברג: זה דבר חסר תקדים, חמור ביותר.

תמר זנדברג: אני מתנצלת בפני כל הנוכחים, גם מהרשות, גם כאלה שתומכים בדעתו של צבי הנדל וגם כאלה שמתנגדים לה.

תמר זנדברג: לעג לחברת כנסת, ליושבת-ראש הוועדה, זה דבר שלא יעבור כאן בכנסת, לא בוועדה שלי לפחות.

תמר זנדברג: אני לא חושבת שמישהו מכם רוצה שכך ידברו אל חבר או חברת כנסת, בין אם תומך בדעתו או מתנגד לדעתו.

תמר זנדברג: כאן בכנסת הכבוד שלי הוא הכבוד של הציבור וזה דבר שלא יעבור, עם כל הכבוד.

תמר זנדברג: אדוני ממלא מקום המנכ"ל, מכיוון שאתה נותרת לתת בידינו את התשובות הענייניות, יש לי קודם כול שאלה שנוגעת לאופן הדיון ולמה שהתכוננתם להביא פה.

תמר זנדברג: האם דיון בנושא מבנה התקציב והמבנה הארגוני של הרשות אינו כולל – אני מזכירה, זו רשות ציבורית – את מקבלי השכר בארגון?

תמר זנדברג: איך ייתכן שלא התכוננתם לשאלה כזאת?

<איתן גורני: לא ראינו את הנושא הזה כאחד מן הנושאים.

<איתן גורני: השכר של כל אנשי הרשות, כולל המנכ"ל, ובמיוחד המנכ"ל, נקבע על ידי הממונה על השכר של מדינת ישראל וכל שינוי בו, ולו בגודל של אגורה, נעשה באישור ובהסכמת הממונה על השכר.

<איתן גורני: לכן אי אפשר לבוא בטענות על שכרו של מישהו כי את השכר שלו לא הוא קבע ולא הרשות קבעה.

תמר זנדברג: למה אתה חושב שמישהו בא בטענות על השכר של מישהו?

תמר זנדברג: זאת שאלת מידע.

<איתן גורני: אני רוצה להחזיר את הדיון לשקט אז אני עונה לך כמיטב יכולתי.

<איתן גורני: אמר לך הדובר שלנו, אם את רוצה לדעתו את שכרו של המנכ"ל זה לא סוד, זה מופיע בכל מקום, נעביר לך אותו.

תמר זנדברג: אפשר לברר אותו?

תמר זנדברג: אולי באס-אם-אס?

תמר זנדברג: כפי שאתה אומר, זה לא סוד, זה דבר שקוף.

<איתן גורני: החשב שלנו כאן.

<איתן גורני: אני רוצה להגיד עוד דבר.

<איתן גורני: המנכ"ל שלנו נחקר וטרם הואשם.

<איתן גורני: הוא יצא בהסכמת נציבות שירות המדינה והממונה על השכר לחופשה.

<איתן גורני: לא מעט שנים הוא עומד בראש הרשות והצטברו לו ימי חופשה מרובים וכן גם ימי מחלה.

תמר זנדברג: כמה ימים?

<איתן גורני: לא ספרתי, אבל לא מעטים.

תמר זנדברג: יש כאן עובד במשק שעומדים לרשותו 8 חודשים ימי חופשה ומחלה ועוד היד נטויה והחופשה ממשיכה הלאה והוא מקבל את כל הימים האלה?

תמר זנדברג: יש עובד כזה?

דוד ביטן: יש דוגמאות כאלה.

תמר זנדברג: 8 חודשים?

תמר זנדברג: ועוד היד נטויה.

תמר זנדברג: זה 8 חודשים עד עכשיו, מחודש דצמבר.

דוד ביטן: אי אפשר לצבור ימי חופשה.

<איתן גורני: ימי מחלה אתה יכול לצבור מפני שבגיל 55- - -

דוד ביטן: ימי מחלה אתה יכול לצבור, אבל לא ימי חופשה.

<איתן גורני: מנכ"ל יכול לצבור.

תמר זנדברג: אבל כמה?

תמר זנדברג: אם הוא חולה, אם הוא עובר ניתוח או משהו כזה.

תמר זנדברג: לא אם הוא בחקירת משטרה על פרשת שחיתות, עם כל הכבוד.

דוד ביטן: ימי מחלה ניתן לצבור אבל לא ימי חופשה.

תמר זנדברג: חבר הכנסת ביטן, חופשת מחלה אפשר לצבור, גם זה רק במגזר הציבורי.

תמר זנדברג: זה דבר טוב, אנחנו בעד זה.

תמר זנדברג: אנחנו רוצים שאם אנשים חס וחלילה חלו, אם הם עוברים ניתוח יוכלו להשתמש בימי המחלה שלהם.

תמר זנדברג: זה לא המקרה.

תמר זנדברג: זה לא מקרה אישי.

תמר זנדברג: מדובר על חקירת משטרה בפרשת שחיתות.

תמר זנדברג: כמה ימי מחלה הציבור עומד לשלם למשרת ציבור שנחקר במשטרה בפרשת שחיתות?

דוד ביטן: אי אפשר לשלם בכלל בימי מחלה, אלא אם כן הוא חולה.

<אריה פרבר: ימי מחלה אדם יכול לצבור בשירות הציבורי.

<אריה פרבר: כאשר הוא פורש מעל גיל 55 סך ימי החופשה מתחלק ל-30 והוא יכול לצבור, לפי שיעור הניצול שלו הוא מקבל בין 6-8 ימים.

דוד ביטן: עכשיו הוא בהליך פרישה?

<אריה פרבר: הוא לא בפרישה.

<אריה פרבר: יש לו תעודת מחלה מרופא.

תמר זנדברג: הוא הביא תעודת מחלה מרופא?

<אריה פרבר: בוודאי.

<אריה פרבר: יש לו תעודות מחלה.

<אריה פרבר: אם את רוצה, בבקשה, תחקרו את הרופא.

<אריה פרבר: היום לפי התקנה הרופא לא צריך לפרט מה המחלות אלא הוא נותן בסך הכול אישור מחלה.

עבדאללה אבו מערוף: זה כבר סוגיה אחרת.

עבדאללה אבו מערוף: תעודת מחלה במשך 6 חודשים ואחר-כך יש נֵכוּת, זה החוק.

עבדאללה אבו מערוף: אבל ימי מחלה במשך 8 חודשים רצופים?

<אריה פרבר: אין לו ימי מחלה 8 חודשים.

עבדאללה אבו מערוף: יש הבדל.

עבדאללה אבו מערוף: אתם מערבים שני דברים ביחד: ניצול ימי מחלה וחופשת מחלה ממושכת.

עבדאללה אבו מערוף: זה משהו אחר לגמרי.

עבדאללה אבו מערוף: זה לא הדיון שלנו עכשיו.

דוד ביטן: זה לא נושא שעכשיו נידון בוועדה.

תמר זנדברג: רציתי רק לסבר את אוזני חברי הוועדה.

תמר זנדברג: נדהמתי לגלות, ראשית, שאדם שהייתי בטוחה שהושעה מתפקידו בגלל חקירה משטרתית – ואנחנו כרגע לא קובעים את תוצאות החקירה, אנחנו נותנים לרשויות החוק לעשות את העבודה שלהן – אבל אדם שנמצא בחקירה וציפיתי שיהיה מושעה מתפקידו בתקופה הזו או בתקופת צינון או כל דבר, כפי שאנחנו מכירים מהכללים הציבוריים, נמצא בחופשה על חשבון הציבור כבר 8 חודשים.

תמר זנדברג: ועכשיו נדה

תמר זנדברג: מתי לגלות עוד דבר, שהדבר הזה הוא בחסות אישור רפואי.

תמר זנדברג: אני מאחלת לכולם בריאות, אני לא נכנסת למצב הרפואי.

תמר זנדברג: בואו נגיד, לפחות מוזר, תסכימו אתי, שזה המצב.

תמר זנדברג: אני מאחלת בריאות לכל החולים באשר הם ולכל המטופלים.

<איתן גורני: גם אנחנו מאחלים בריאות.

<איתן גורני: כל הדברים האלה נעשים בתיאום עם הממונה על השכר והממונה על המשמעת.

<איתן גורני: מי שרוצה לשאול, שישאל.

דוד ביטן: הממונה על השכר לא מאשר ימי מחלה.

דוד ביטן: אולי הממונה על המשמעת.

<איתן גורני: זה ניתן, ואפשר לברר את זה, מי שרוצה, ולשאול שאלות.

<איתן גורני: על כל פנים, נכון להיום המנכ"ל טרם הואשם ואם ייגמרו לו ימי החופשה אז יכול להיות שהוא יחזור לתפקידו.

<איתן גורני: אם לא, פתוחה הדרך בפני הממונה על המשמעת בנציבות שירות המדינה, אם ירצה, להשעות אותו.

<איתן גורני: נכון להיום לא השעו אותו.

<איתן גורני: קחו בחשבון שכל אדם, אפילו המנכ"ל, הוא בחזקת זכאי כל עוד לא נאמר אחרת.

תמר זנדברג: אין ספק, חזקת החפות היא חזקה חשובה.

<איתן גורני: אני מבקש לא לרדת לגופו.

דוד ביטן: הבנו את הסוגיה.

דוד ביטן: הבנו לְמה התכוונת.

דוד ביטן: אולי נמשיך הלאה.

<איתן גורני: אני רוצה להעיר בנושא ההבדל התקציבי.

<איתן גורני: ניכנס לזה מאוחר יותר.

<איתן גורני: נמצא כאן החשב שיסביר ונמצא גם החוקר ממרכז המחקר והמידע של הכנסת שיסביר, לכן אני לא נכנס כעת להסברים, אבל ניכנס אליהם קצת יותר מאוחר בדיון.

<איתן גורני: אם אתם חושבים שהרשות או מישהו מהרשות גנב כסף אז פתוחה הדרך ללכת ל"להב 433", הם בוודאי ישמחו לקבל תלונה.

<איתן גורני: אבל נכון לעכשיו יש לדברים הסבר.

<איתן גורני: אנחנו בעצם התכוננו לדיון ענייני לגבי מה שעושה הרשות.

<איתן גורני: אם תרצו לחזור לזה, אשמח.

<איתן גורני: אם לא, כפי שאמרנו, את המנהלת.

תמר זנדברג: ביקשנו לשמוע על המבנה התקציבי, המבנה הארגוני ומבנה הפעילות.

תמר זנדברג: מן הסתם תשלומי שכר, מקבלי השכר, ובמיוחד בדרגת מנכ"ל, זה חלק מן המבנה הארגוני והתקציבי, זה נורא ברור.

<איתן גורני: יכול להיות שאני טועה, אני לא בטוח, אבל נתוני שכר הם דברים שבחזקת צנעת הפרט.

תמר זנדברג: ממש לא.

תמר זנדברג: לא בגוף ציבורי.

<איתן גורני: אולי אני טועה אבל כך אני חושב.

תמר זנדברג: אתה טועה.

תמר זנדברג: גם אתה עובד ציבור.

תמר זנדברג: השכר של חברי הכנסת, של מנכ"לי חברות ציבוריות, כל דבר כזה הוא שקוף לחלוטין.

תמר זנדברג: מי שרוצה לשמור על צנעת הפרט שלא יבחר בתחום הציבורי.

<איתן גורני: אני מציע שנוריד את הטונים וניגש להצגה.

תמר זנדברג: הטונים שלנו מאוד-מאוד ירודים.

תמר זנדברג: לצערי הרב מי שבחר להעלות את הטונים – ואני חוזרת שוב – בצורה מבזה ושאין לה מקום, לא בכנסת ולא בשירות הציבורי, לצערי הרב, באמת לצערי, הוא היושב-ראש שלך, אני מצטערת.

תמר זנדברג: בבקשה, לגופו של עניין.

<איתן גורני: הרשות הלאומית למלחמה בסמים ובאלכוהול נוסדה בשנת 1988 בעקבות ועדה ציבורית רחבה, שכללה נציגים של משרדי ממשלה וגופים אחרים.

<איתן גורני: קראו לה "ועדת מַן".

<איתן גורני: ועדת מַן המליצה להקים גוף על-משרדי שינהל ויאחד ויאגם וינהיג את המאבק בסמים של מדינת ישראל.

<איתן גורני: וכפי שנאמר, בשלב מסוים, שנים אחרי זה, הוסף לרשות גם התפקיד של מאבק בשימוש לרעה באלכוהול.

<איתן גורני: אנחנו היינו – ואת זה היושב-ראש כבר אמר – עד שנת 2009 באחריות משרד ראש הממשלה ומשנת 2009 השר הממונה – ואני רוצה להדגיש את המילים האלה – השר הממונה על חוק הרשות, שקובע שנעבוד על-פי הכללים שבחוק, הוא השר – בחוק עוד מופיע ראש הממשלה, אך ראש הממשלה האציל את סמכויותיו לשר לביטחון פנים וכך זה נשאר עד היום.

תמר זנדברג: מתי זה קרה?

תמר זנדברג: בתחילת הכנסת הקודמת?

תמר זנדברג: בשנת 2013?

<איתן גורני: באפריל 2009.

<איתן גורני: עיקר תפקידי הרשות הם לקבוע מדיניות כלל-ארצית בכל הנושאים שקשורים לסמים ואלכוהול, בין אם מניעה, בין אם טיפול ושיקום, בין אם אכיפה.

<איתן גורני: מי שאחראי בארץ על מדיניות האכיפה – וכאן היתה לנו גם המחלוקת עם המפכ"ל, שאמר שצריך להיות כך וכך.

<איתן גורני: אמרנו לו: את זה אנחנו קובעים.

דוד ביטן: אתם לא עוסקים רק במדיניות.

דוד ביטן: נכון?

<איריס יוגב: לא, אנחנו עוסקים גם בתכנון, קידום, הקמה, פיתוח והפעלה של שירותים.

דוד ביטן: מה התקציב של הרשות?

<איתן גורני: נגיע לכול.

<איתן גורני: אנחנו אחראים גם על המדיניות בתחום הענישה ואכיפת החוק.

<איתן גורני: כל הנושא של הפעלת שירותים, יש הרבה מאוד שירותים בתחום הנושאים של הרשות למלחמה בסמים ובאלכוהול שאנחנו קידמנו, אנחנו בנינו, אנחנו הפעלנו והעברנו אותם אחר-כך למשרדים אחרים.

<איתן גורני: למשל, היינו אחראים על בניין כל הקהילות הטיפוליות לנפגעי סמים וכאשר זה היה בנוי העברנו את זה; הקמנו את כל הטיפול בנוער ואחר-כך העברנו אותו; וכך הלאה, אנחנו פועלים ופעמים רבות כשהדבר מוקם הוא עובר לטיפול של משרד אחר ואנחנו עוברים קדימה.

<איתן גורני: נושא חשוב שאנחנו עושים הוא הסברה והעמקת המודעות הציבורית.

<איתן גורני: בהסברה הכלל-לאומית אין אף אחד אחר שמתעסק פרט לנו.

<איתן גורני: כל הנושא של הסברה באמצעי התקשורת על נושא אלכוהול וסמים מתוקצב על-ידי הרשות.

<איתן גורני: כפי שאתם רואים, הרשות יוזמת, מובילה, מתכללת בשיתוף פעולה בין-משרדי מוסדות, רשויות וארגונים, ולא רק בארץ.

<איתן גורני: בהמשך נדבר גם על זה, יש לנו עשייה רבה ושיתוף פעולה רב עם גורמים בחוץ לארץ, באו"ם, באירופה ובמוסדות נוספים ודעתנו נשמרת מאוד.

<איתן גורני: זה בעיקר בזכות המעמד שלנו והידע שלנו בתחום הסמים, שזכה להכרה בינלאומית.

<איתן גורני: עכשיו אני מבקש שאיריס יוגב, ראש אגף תכנון ובקרה ברשות, תמשיך את ההצגה.

<איריס יוגב: אנחנו מדברים על שיתופי פעולה בין-משרדיים, כאשר הרשות עובדת בשיתופי פעולה עם המשרד לביטחון פנים בכל נושא האכיפה והחקיקה; עם משרד המשפטים גם כן בנושא חקיקה; עם משרד החוץ, כפי שאיתן גורני הזכיר, בכל הנושא של גופים בינלאומיים, מימוש האמנות של האו"ם.

<איריס יוגב: אנחנו מדריכים אנשי מקצוע מן העולם, פעם בשנה מתקיים בארץ קורס משותף לנו ולמשרד החוץ.

<איריס יוגב: השנה הכשרנו אנשי מקצוע מן האו"ם; עם משרד הרווחה והשירותים החברתיים בנושאי טיפול ושיקום, בנושא איתור בני נוער נפגעי סמים והפנייתם להמשך טיפול; עם המשרד לקליטת העלייה בכל הנושא של פעילות רגישת-תרבות.

<איריס יוגב: יש לנו פרויקטים משותפים מול עולים חדשים מחבר המדינות ומאתיופיה, כיום אנו עוסקים גם מול עולים חדשים מצרפת; עם משרד האוצר בנושא תקצוב; עם משרד הבריאות בנושא טכנולוגיות רפואיות ושירותי טיפול ושיקום.

<איריס יוגב: אנחנו מפתחים איתם נושאים רבים ושונים.

<איריס יוגב: אחד הדברים שקרו בשנתיים האחרונות, לדוגמה – ומשרד הבריאות ירחיב אחר-כך – כל הנושא של שאלון קצר של רופאי משפחה לאיתור אנשים עם בעיית אלכוהול; עם משרד החינוך אנחנו שותפים לאורך כמעט כל רצף מעגלי החיים.

<איריס יוגב: אנחנו מתחילים איתם בגיל הגן, עם תוכנית-יום של "תכלת", דרך בית-הספר היסודי, בית-הספר התיכון, אנחנו מגיעים גם לחינוך בלתי פורמלי, קידום נוער וכולי.

<איריס יוגב: נעבור לנושא המבנה הארגוני של הרשות.

<איריס יוגב: המבנה הארגוני של הרשות מוכתב בחוק.

<איריס יוגב: השר ממונה על ביצוע החוק, מתחתיו יש את המועצה, בראשות יושב-ראש המועצה.

<איריס יוגב: חברי המועצה כולם מוגדרים בחוק.

תמר זנדברג: כמה חברי מועצה יש?

<איריס יוגב: תיכף נגיע לזה.

<איריס יוגב: זה מופיע בעמוד הבא.

<איריס יוגב: הבאנו את כל הנתונים.

תמר זנדברג: פרט לאלה שאנחנו רוצים.

<איריס יוגב: לא, גם אלה שאתם רוצים.

<איריס יוגב: מתחת למועצה, שמתכנסת על-פי החוק 4 פעמים בשנה, יש לנו מנהלה שבה יושבים נציגי כל המשרדים הרלוונטיים לעבודת הרשות.

<איריס יוגב: המנהלה מתכנסת אחת לחודש ודנה בנושאים שעל הפרק.

<איריס יוגב: מתחת למנהלה יש את המנכ"ל.

<איריס יוגב: עכשיו אנחנו עוברים להרחבה.

<איריס יוגב: על-פי החוק במועצה יש 43 בעלי תפקידים.

<איריס יוגב: צריך להבין שהחוק הוא משנת 1988.

<איריס יוגב: חלק מהתפקידים אינם קיימים יותר במדינת ישראל ולכן לא כל המשבצות של התפקידים במועצה מאוישים.

<איריס יוגב: חברי המועצה פועלים ללא שכר.

<איריס יוגב: הפעילות של המועצה – המועצה מביאה לשולחן עגול את כל הגורמים במדינה שיש להם נגיעה למאבק בסמים ולשימוש לרעה באלכוהול: שירותי בריאות הנפש, טיפול בהתמכרויות במשרד הבריאות, אגף הרוקחות, שירותי בריאות הציבור, אגף לנוער, צעירים ושירותי תקון במשרד הרווחה, האגף לשירותים חברתיים במשרד הרווחה, נציגות של הפרקליטות, נציגות של שירות בתי-הסוהר, שירות התעסוקה, משרד האוצר.

<איריס יוגב: יש כאן פירוט רחב מאוד: עובדים סוציאליים, הסתדרות הפסיכולוגים, נציגי ציבור, צה"ל, מועצת תנועות הנוער וכן הלאה.

<איריס יוגב: אנחנו עוברים למבנים ארגוניים.

<איריס יוגב: המנהלה מתכנסת אחת לחודש ועוסקת בניהול השוטף של הרשות.

<איריס יוגב: יושב-ראש המנהלה הוא מנכ"ל הרשות.

תמר זנדברג: אני מניחה כמובן מאליו שגם למועצה וגם להנהלה יש פרוטוקולים שמפורסמים לציבור באתר שלכם.

<איריס יוגב: כן, בוודאי.

תמר זנדברג: אלה פרוטוקולים סטנוגרמיים או סיכומי דיון?

<איריס יוגב: אלה סיכומי דיון.

<איריס יוגב: זה לא תמליל, זה סיכומי דיון – עיקרי הדברים וההחלטות מופיעים שם.

<איריס יוגב: למנהלה יש מזכיר מבין עובדי הרשות.

<איריס יוגב: לפי נוהל עבודת המנהלה מזכיר המנהלה יכול להיות מבין עובדי משרדו של היושב-ראש.

<איריס יוגב: בעבר המזכיר היה מבין עובדי מזכירות הממשלה, היום זה מבין העובדים שלנו.

<איריס יוגב: חברים במנהלה סמנכ"ל הרשות, אם מונה כזה, נציג משרד הבריאות, נציג משרד החינוך, נציג השר – בעבר נציג השר היה נציג משרד ראש הממשלה, היום נציג השר הוא נציג השר לביטחון פנים, נציג שר האוצר, נציג שר המשפטים, נציג המשרד לביטחון פנים, שזה היום סגן ראש "מצילה", ונציג משרד הרווחה.

<איריס יוגב: משתתפי קבע בדיוני המנהלה הם היועץ המשפטי של הרשות והמבקר הפנימי, ומוזמני קבע גם ראשי האגפים בהתאם לנושא הנדון בישיבות הספציפיות.

<איריס יוגב: מטה הרשות – זה השקף של המטה.

<איריס יוגב: למעלה רואים את המנכ"ל והגורמים הארגוניים, כמו יועץ משפטי, מבקר פנים, תכנון ובקרה, חשב, יחידת מחשוב ואגף מנהלה.

<איריס יוגב: למטה מפורטים כל האגפים שפועלים ברשות.

<איריס יוגב: כולם הם פועל יוצא מחוק הרשות.

<איריס יוגב: אני רוצה לציין שתפקידי הרשות מפורטים בחוק הרשות, בסעיף 5(א), והתפקידים הם טיפול ושיקום, דוברות והסברה, חינוך ומניעה, אכיפה וחקיקה, לשכת המדען, קשרי חוץ, פיתוח משאבי אנוש – מדובר בהכשרת כוח אדם מקצועי, מרכז הדרכה ומידע ארצי, חילוט ומשפט, ואגף הקהילה שלמעשה מייצג את הפעילות שלנו בשטח, שהיא יישום של כל המדיניות והאסטרטגיות שנקבעות ברמה הלאומית אל הרמה המקומית.

<איריס יוגב: תחומי פעילות הרשות – כאמור, טיפול ושיקום, חינוך ומניעה, הסברה, הדרכה ומידע, קהילה, אכיפה וחקיקה, מחקר, פיתוח כוח אדם מקצועי ושיתוף פעולה בינלאומי.

<איריס יוגב: יושב כאן נציג בכיר ממשרד החוץ.

<איריס יוגב: נשמח מאוד אם בהמשך הוא יסביר על המאמץ הבינלאומי שלנו.

תמר זנדברג: תיכף נגיע לשאר הגורמים.

תמר זנדברג: במסגרת הדיון בדקות הקרובות אני רוצה שתציגי לנו את העוגה התקציבית של הרשות ואת החלוקה שלה.

תמר זנדברג: אחר-כך ארצה שנציג משרד האוצר יסביר את הדברים מן הזווית שלו, גם אחורה וגם מה שמתוכנן בהצעת התקציב החדשה כי אנחנו גם רוצים דברים רלוונטיים למה שעומד לקרות, ואחר-כך אם יישאר זמן יש לנו עוד הרבה דוברים מארגונים וממקומות אחרים שביקשו לדבר.

תמר זנדברג: הדברים שלכם אמינים עלינו, אנחנו לא זקוקים למליצי יושר ממשרדים אחרים.

<איריס יוגב: אציג את תקציב הרשות לשנת 2014, מן הטעם שהתקציב הזה יש מולו דוח כספי מבוקר ומאוזן שנערך על-ידי רואה חשבון.

<איריס יוגב: זו העוגה התקציבית של הרשות וזו ההוצאה בפועל בשנת 2014.

<איריס יוגב: בשנת 2015 עבדנו לפי תקציב המשכי, לפי אחד חלקי שתים-עשרה מתקציב הבסיס של 32 מיליון שקלים.

<איריס יוגב: כפי שאת יכולה לראות, בנושא טיפול ושיקום השקענו סדר גודל של 4.5 מיליוני שקלים; בתחום ההסברה כמעט 3.3 מיליון שקלים; בחינוך ומניעה, שזה כל הפעילות שלנו מול בתי-ספר, מול החינוך הפורמלי והבלתי פורמלי, מול צה"ל, מול אוניברסיטאות, מול מקומות עבודה וכן הלאה השקענו סדר גודל של 2.4 מיליון שקלים; המחקר קיבל 2.1 מיליון שקלים; בתחום הקהילה – אנחנו פעילים ב-130 ישובים, מתוכם 50 במגזר הערבי – מושקעים 22.7 מיליון שקלים; בתחום המחשוב – שזה כל הנושא של איסוף מידע ונתונים ומערכות ממוחשבות – מיליון שקלים; בנושא שיתוף פעולה בינלאומי – 443,000 שקלים – הסכום הזה נובע מצורך בתשלום דמי חבר לקבוצת "פומפידו", שעומד על סדר גודל של 100,000 אירו לשנה.

<איתן גורני: האיגוד הזה שנקרא "פומפידו" הוא ארגון בינלאומי אירופאי שעוסק בנושא הסמים.

<איתן גורני: אנחנו באופן יוצא דופן חברים מלאים בו, שזה אות כבוד גדול מאוד למה שנעשה ברשות.

תמר זנדברג: שאלה רק על זה, אלא אם כן את עומדת להיכנס לסעיפים בתוך הדבר הזה.

תמר זנדברג: קודם כול, אני רואה שהחלק הארי, שהוא כמעט חצי מכלל התקציב, הוא תחת סעיף קהילה.

תמר זנדברג: מה זה כולל?

תמר זנדברג: דבר שני, מחקר, חינוך ומניעה, הסברה, טיפול ושיקום – אלה למעשה הסעיפים עם ה"בשר", עם התוכן, הסעיפים האופרטיביים.

תמר זנדברג: נניח מחקר – הצגתם בפנינו בעבר- - -

דוד ביטן: זה לא מדויק.

דוד ביטן: בקהילה הם פועלים תחת עיריות שמוסיפות תקציבים.

דוד ביטן: יש שם פעילות.

תמר זנדברג: לא אמרתי שאין פעילות.

תמר זנדברג: אני מקווה מאוד שיש פעילות בחצי מן התקציב.

תמר זנדברג: אני יוצאת מנקודת הנחה שאין לי ספק שיש פעילות.

דוד ביטן: קהילה זה בעצם גם טיפול אמיתי במתמכרים.

<איתן גורני: אני רוצה להבהיר, התקציב של הקהילה יוצא מן הרשות הלאומית לערים ולרשויות המקומיות.

תמר זנדברג: אלה תקציבים שניתנים לרשויות מוניציפליות, שהן עושות מאצ'ינג לרשויות העירוניות?

דוד ביטן: הם נפגשים עם האנשים בשטח.

תמר זנדברג: חבר הכנסת ביטן, לפני 3-4 שבועות הייתי אורחת בישיבת ועדת הסמים העירונית בעיריית ראשון לציון, שאירחה אותי מאוד-מאוד בכבוד והציגה בפניי את הפעילות של הרשות העירונית עם המשטרה העירונית ועם כל הגורמים.

תמר זנדברג: לא אמרתי שזה לא פעילות.

תמר זנדברג: אני שואלת מה הפעילות.

תמר זנדברג: זאת פעילות מוניציפלית בעצם?

תמר זנדברג: 22 מיליון השקלים האלה כולם מועברים לרשויות מקומיות?

<איריס יוגב: כן.

<איתן גורני: ראשון לציון ועוד כמה ישובים הם דוגמה נהדרת גם לעבודה של הרשות וגם לאיגוד המשאבים והמאמץ של כולם, כי התפקיד של האיש שלנו במקום הוא – כמו שאנחנו רשות גדולה ומאחדת, כך גם האיש שלנו בשטח מאחד את כלל הגורמים לכדי עבודה יחד.

<איתן גורני: הרשות מתקצבת חלק משכרו וחלק מתקציב הפעילות.

<איתן גורני: שכרו מועבר לרשות, הוא לא מועסק ישירות שלנו, וגם הכסף לפעילות מועבר ברשות.

<איתן גורני: הוא חייב לנו מראש תוכנית פעולה ותוכנית עבודה שנתית ובסוף השנה, בסיכום השנה לתת דוח שנתי על מה הוא עשה.

<איתן גורני: במהלך השנה הוא מקבל כל פעם כסף על-פי דיווח העשייה, שנעשה בצורה ממוחשבת.

תמר זנדברג: כלומר, יש נציג שהוא עובד שלכם, שהוא "שתול".

<איתן גורני: לא, הוא עובד המקום.

תמר זנדברג: אה, הוא עובד הרשות המקומית ואתם מממנים את שכרו.

<איתן גורני: את חלק משכרו.

<איריס יוגב: והוא מונחה על-ידינו מקצועית.

<איתן גורני: וחלק מתקציב העשייה.

תמר זנדברג: אבל הוא עובד הרשות המקומית מבחינת ההעסקה.

<איתן גורני: הם ה"מפקדים" שלו ואנחנו הגורם המקצועי המתדרך.

עבדאללה אבו מערוף: חלוקת הכספים האלה משתנה בכל שנה או שזה קבוע, כל שנה למשל 2.5 מיליון שקל מוקצה למחקר ו-3.3 מיליון שקל מוקצה להסברה?

<איתן גורני: זה משתנה.

עבדאללה אבו מערוף: לפי מה זה משתנה?

<איריס יוגב: זה משתנה גם לפי רמת התקצוב של הרשות וגם לפי תוכנית העבודה של הרשות.

<איריס יוגב: אנחנו עובדים לפי תוכנית עבודה.

<איריס יוגב: אנחנו יודעים מראש אילו מחקרים מתוכננים להיות מבוצעים באותה שנה ועל-פי כך אנחנו מתקצבים אותם.

עבדאללה אבו מערוף: ב-4 השנים האחרונות, למשל, היה פעם בסעיף חינוך ומניעה תקציב שהוא יותר מ-2 מיליון שקל?

עבדאללה אבו מערוף: הדבר החשוב ביותר הוא חינוך ומניעה, לדעתי, למרות שהכול חשוב.

<אריה פרבר: השאלה מה זה חינוך ומניעה.

עבדאללה אבו מערוף: אני יודע מה זה.

עבדאללה אבו מערוף: יש לי ניסיון.

עבדאללה אבו מערוף: השאלה שלי אולי לא מופנית אליכם אבל זה חשוב מאוד.

<איריס יוגב: אשמח לענות.

<איריס יוגב: אגף חינוך ומניעה אצלנו עוסק בעיקר בפיתוח תוכניות חדשות ויישומן בשנה-שנתיים הראשונות בליווי מחקר הערכה, ואחר-כך התוכניות האלה מועברות להפעלה על-ידי המשרדים השונים.

<איריס יוגב: יחד עם זה, יש לנו תקציב גדול מאוד, תקציב מניעה בקהילה, שמשלים את התקציב הזה.

<איריס יוגב: אנחנו מדברים על סדרי גודל, מתוך 22 מיליון השקלים האלה, לפחות מחצית הולך למניעה בקהילה, לפעולות שמבוצעות ברשויות המקומיות.

<איריס יוגב: כך שאי אפשר להסתכל על התקציב הזה כעומד בפני עצמו.

תמר זנדברג: שאלה נוספת.

תמר זנדברג: מנתוני מרכז המחקר והמידע של הכנסת שהועברו אלינו לא רק לקראת הדיון הזה אלא בתחילת עבודת הוועדה, כאשר נושא הסגירה בכלל עוד לא היה על הפרק אז זה לא קשור לעניין, עלה שבשנת 2013, אם אינני טועה, תקציב הרשות בבת אחת קפץ פי שלוש, ומאז נשאר כך.

תמר זנדברג: הוא עלה מסביבות 10-11 מיליון שקל עד שנת 2012 לכ-30-31 מיליון שקל משנת 2013 ואילך.

תמר זנדברג: כיצד זה קרה?

דוד ביטן: טוב מאוד שהתקציב גדל.

תמר זנדברג: יכול להיות.

תמר זנדברג: אני שואלת על השתלשלות העניינים, שנדע את ההיסטוריה.

דוד ביטן: אני מבקש לדעת גם כיצד מרכזי גמילה מסמים מתוקצבים.

דוד ביטן: אתם מטפלים בזה?

דוד ביטן: מי מטפל בזה?

תמר זנדברג: אתה מתכוון לאשפוזיות, למרכזי גמילה עירוניים?

תמר זנדברג: בזה מטפל משרד הבריאות.

<איריס יוגב: כבוד היושבת-ראש שאלה לגבי תקציבי הרשות.

דוד ביטן: אני שואל עוד שאלה.

דוד ביטן: כשאת עונה, תעני גם לי.

תמר זנדברג: מוסיף חבר הכנסת דוד ביטן שאלה נוספת לגבי מרכזי גמילה מסמים.

דוד ביטן: מי מטפל בזה?

דוד ביטן: זה מהתקציבים שלכם או מתקציבים אחרים?

תמר זנדברג: איך הם מתוקצבים?

<איריס יוגב: אשיב.

<איריס יוגב: מרכזי גמילה ברובם אינם מתוקצבים על-ידי הרשות.

<איריס יוגב: הקמנו אותם בעבר ובמרוצת השנים – למשל קהילות טיפוליות בשנת 1998 הועברו לאחריות של משרד הרווחה ביחד עם התקציב הייעודי ומאז משרד הרווחה אחראי לזה.

<איריס יוגב: משרד הבריאות אחראי על אשפוזיות.

<איריס יוגב: משרד הבריאות מחזיק את היחידות לגמילה באשפוז והוא מתקצב אותן.

תמר זנדברג: בעצם הסעיף של טיפול ושיקום אצלכם, מה הוא כולל?

<איריס יוגב: למשל את כל הקהילה הטיפולית לנשים, "מבט נשי" בחיפה שהחזקנו עד לאחרונה.

<איריס יוגב: העברנו אותו למשרד הרווחה וכרגע יש שלב ביניים ומשרד הרווחה מוציא מכרז.

<איריס יוגב: הוא הוחזק בשיתוף עם משרד הרווחה ומשרד הבריאות וכרגע משרד הרווחה עורך מכרז לנושא של טיפול בנשים.

תמר זנדברג: כל ה-4.4 מיליון שקל הלך לשם?

<איריס יוגב: לא.

<אריה פרבר: יש טיפול בתחלואה כפולה, יש לנו 5 מרכזים בהם אנחנו מטפלים, גם בבתי-חולים.

<אריה פרבר: יש לנו טיפול בנוער – יש כמה מרכזים.

<אריה פרבר: יש החלפת מזרקים.

תמר זנדברג: אילו מרכזים?

<אריה פרבר: בעמק הירדן ובגולן, לטיפול בנוער.

<אריה פרבר: שם אין גוף אחר, כמו "אל סם", שיכול לתת מענה.

<אריה פרבר: פעם היינו מפוזרים יותר.

<אריה פרבר: היום אנחנו רק בשני המקומות הללו.

<אריה פרבר: יש החלפת מזרקים שאנחנו מממנים, שזה חלק מסל הבריאות אבל יש איזו חלוקה בינינו.

<אריה פרבר: כל הדברים הללו מתוקצבים בסעיף טיפול ושיקום.

תמר זנדברג: כלומר בטיפול ושיקום אנחנו מדברים על מספר פרויקטים, ביניהם למשל נוער, ביניהם החלפת מזרקים.

<איריס יוגב: גם מלגות.

<אריה פרבר: למשל פרויקט לעולי רוסיה.

תמר זנדברג: האם אפשר לומר שאלה בעצם פרויקטים אשר עדיין לא עברו למשרדים המקצועיים?

<אריה פרבר: אלה דווקא פרויקטים חדשים יחסית, למשל החלפת המזרקים.

תמר זנדברג: בחזון, משרד הבריאות אמור לקחת על עצמו את נושא החלפת מזרקים, למשל?

<איתן גורני: ברגע שאנחנו נותנים דבר אחד אנחנו מתלבטים על דבר שני.

<איתן גורני: אתן דוגמה, כאשר העברנו את הקהילות הטיפוליות בנינו ופיתחנו את כל מערך הטיפול בנוער ומימנו אותו.

<איתן גורני: עכשיו העברנו את הטיפול בנוער, פרט ליוצאים מן הכלל שאנחנו עוד עושים, ועברנו ביחד עם משרד הרווחה לנושא שיקום תעסוקתי.

<איתן גורני: כלומר, זו דרכנו: אנחנו יוזמים, עובדים.

דוד ביטן: הם יוזמים משהו וכאשר הוא מבשיל הם מעבירים למשרד אחר.

<איתן גורני: את כל הדברים האלה אתם תשמעו דווקא מנציגי המשרדים, שיוכלו להראות לכם מה אנחנו עושים ביחד.

<איתן גורני: הסיסמה שלנו היא לא הכול אנחנו לבד, הסיסמה שלנו היא "ביחד" ובזה חשיבותנו.

תמר זנדברג: אין בעיה.

תמר זנדברג: רק רצינו להבין.

עבדאללה אבו מערוף: עוד שאלה קטנה.

עבדאללה אבו מערוף: הוסטל, למשל, שיקום אסירים שנגועים בסמים אחרי בית-הסוהר, בשנה-שנתיים לאחר השחרור שלהם, זה באחריותכם?

<איריס יוגב: ההוסטלים של האסירים הם באחריות הרשות לשיקום האסיר.

עבדאללה אבו מערוף: אתם לא נוגעים בהם?

<איריס יוגב: יש לנו שיתופי פעולה מקצועיים איתם, אבל אנחנו לא מממנים אותם.

<איתן גורני: בעבר, בתחילת הרשות, מימנו גם את זה אך זה הועבר.

<איתן גורני: אבל יש לנו פעילות רבה בתוך בתי הסוהר, כאשר האנשים שלנו מדריכים ומאמנים ונותנים קורסים בדגש על נוער.

<איתן גורני: אנחנו עוזרים לשירות בתי-הסוהר ברכישת תרופות יקרות יותר.

<איתן גורני: יש עבודה והכול נכנס בסעיף טיפול ושיקום.

<איתן גורני: אולי עוד נושא אחד שבעיניי הוא הכי חשוב, יש לנו קרן מלגות למכורים נקיים, לאנשים שנגמלו.

<איתן גורני: בכל שנה בסביבות 200,000 שקל.

<איתן גורני: מקבלים את זה אנשים אם רוצים ללמוד סנדלרות, משפטים או הנדסה, כל אחד לפי מה שהוא מבקש ואנחנו מסייעים להם.

<איתן גורני: הדגש הוא על רכישת מקצוע שאתו יוכלו להתפרנס.

<איתן גורני: זה באמת מגוון עצום.

<איתן גורני: אנחנו רואים את זה כאחד מן התפקידים החשובים בתחום הטיפול והשיקום.

דוד ביטן: יש שקף גם של הכנסות?

<איתן גורני: ככל שתיתנו לנו יותר זמן נוכל יותר לדווח.

תמר זנדברג: אם תוכלו לפרט, לשאלת חבר הכנסת ביטן, את ההכנסות.

תמר זנדברג: מהנייר של מרכז המחקר והמידע של הכנסת, אני כבר עושה "ספוילר", אני מבינה ש-95% מהתקציב או יותר מכך הוא מתקציב המדינה.

<אריה פרבר: בעיקרון התקציב שלנו ניזון מתקציב המדינה.

<אריה פרבר: תרומות לצערנו הרב – אנשים לא אוהבים לתרום לסמים.

<אריה פרבר: לאופרה הם תורמים, לתיאטרון הם תורמים, לסמים לא כל-כך תורמים.

דוד ביטן: אז כל התקציב, 45 מיליון שקל, הוא מתקציב המדינה?

<אריה פרבר: לא.

<אריה פרבר: יש תקציב מקרן החילוט, קרן שמנוהלת במשרד המשפטים, באפוטרופוס הכללי.

דוד ביטן: כמה כסף מגיע אליכם משם?

<אריה פרבר: מקבלים סדר גודל של 2-4 מיליון שקלים.

דוד ביטן: זה באופן קבוע בכל שנה?

<אריה פרבר: לא.

<אריה פרבר: יש ועדה שמחליטה על הדברים ומחלקת את זה לא רק לנו.

דוד ביטן: רק כשאתה מקבל אתה מתחיל לחלק את זה?

<איתן גורני: אולי אני אסביר כי אני נשיא מועצת החילוט עכשיו.

<אריה פרבר: אנחנו מתקצבים את זה בתור הוצאה מותנית בהכנסה.

תמר זנדברג: מר גורני, תסביר בבקשה ואז נעבור לנציג משרד האוצר.

דוד ביטן: מה, למשל, אתם משאירים על תנאי פה?

<אריה פרבר: כאן היה 2-2.5 מיליון.

דוד ביטן: מה נשאר על תנאי?

<אריה פרבר: זה כבר דבר שנעשה.

<אריה פרבר: זה על-פי מאזן מבוקר.

דוד ביטן: אני שואל, בתחילת השנה מה מותנה בהכנסות מהאפוטרופוס?

<אריה פרבר: יש את ההסברה, יש את הפעילות בקהילה, יש את המחקר.

<אריה פרבר: במהלך השנה זה משתחרר.

<איתן גורני: הסכום הזה לא גדול, הוא 2-3 מיליון שקל.

<איתן גורני: יש קרן שנקראת קרן החילוט.

<איריס יוגב: על-פי סעיף 36ח(ב) לפקודת הסמים המסוכנים.

<איתן גורני: היא אומרת שבנוסף לכל הנשאר של עברייני סמים, ניתן לחלט את רכושם ואת כספם במידה והדבר נוגע בסמים.

<איתן גורני: החילוט נעשה על-ידי בתי-המשפט ויש מועצת חילוט, שבראשה עומדת הרשות ולצדה נציגים של משרדי הממשלה: משרד האוצר, משרד המשפטים, המשרד לביטחון פנים.

<איתן גורני: כלומר יש 4-5 נציגים שבסמכותם לחלק את הכסף.

דוד ביטן: אתם מקבלים משהו מזה?

<איתן גורני: בוודאי.

<איתן גורני: ה"קונים" הגדולים של הקרן הזאת זה משטרת ישראל, שהיא בעצם הביאה את הכסף, הפעולות של המשטרה מביאות את הכסף, אבל רוב התקציב שהרשות לוקחת – מי שירצה יוכל לקבל מאתנו את דוחות החלוקה.

דוד ביטן: כמה מזה הולך לפה?

דוד ביטן: לא הבאתם שקף על ההכנסות.

דוד ביטן: כמה מ-45 מיליון שקל מגיע מהקרן?

<איתן גורני: אמרנו, 2-3 מיליון שקל.

דוד ביטן: הוא אמר: מהאפוטרופוס הכללי.

<איתן גורני: זה קרן החילוט.

<איריס יוגב: קרן החילוט מנוהלת על-ידי האפוטרופוס הכללי.

<איריס יוגב: זו הקרן, רק היא.

<אריה פרבר: הוא מנהל את הקופה אבל הוא לא מנהל את החלוקה.

<איתן גורני: לשאלתך, חבר הכנסת ביטן, בתקציב הזה 2.686 מיליון שקל התקבל מקרן החילוט.

תמר זנדברג: רק שאלה אחרונה ששאלנו קודם לגבי משכורות הבכירים ברשות.

<אריה פרבר: אין לי את הנתונים כאן, אני לא יכול להגיד לך.

תמר זנדברג: מה זאת אומרת?

תמר זנדברג: אתה משלם להם משכורת בכל חודש במשך שנים רבות.

<אריה פרבר: אבל אני כבר בגיל שלא כל-כך זוכר.

<אריה פרבר: מדובר על מנכ"ל תאגיד ממשלתי דרגה 4.

תמר זנדברג: כמה מקבלי שכר כזה יש בדרגה הזו?

<אריה פרבר: יש אחד.

תמר זנדברג: ומתחתיו?

תמר זנדברג: סמנכ"ל, המדען הראשי, הרופא הראשי?

<אריה פרבר: יש סמנכ"ל, יש חשב, יש עוד אדם אחד.

תמר זנדברג: מה הן משכורות הבכירים, המנכ"ל והסמנכ"לים שמתחתיו?

תמר זנדברג: כמה מקבלי שכר בגובה הזה, שנגזר משכר מנכ"ל חברה ממשלתית, יש ברשות?

תמר זנדברג: רק לסבר את אוזן הציבור, מדובר על בין 38-41 אלף שקלים בחודש ברוטו.

<אריה פרבר: לא, לא.

תמר זנדברג: אז תתקנו.

תמר זנדברג: הוא כרגע אמר: מנכ"ל של תאגיד ממשלתי.

תמר זנדברג: זה שכר שנגזר משכר שר, רק לסבר את אוזניכם.

<אריה פרבר: לא, לא.

תמר זנדברג: לא הבנתי, אתה החשב או אני החשבת?

<אריה פרבר: סדר גודל של 28,000 שקל ברוטו – זה מה שהמנכ"ל מקבל.

תמר זנדברג: והסמנכ"ל?

תמר זנדברג: והמדען הראשי?

<אריה פרבר: המדען הראשי הוא "פרילנסר".

תמר זנדברג: אגב, מה זה אומר "פרילנסר"?

<איריס יוגב: שהוא לא עובד שלנו.

תמר זנדברג: הבנתי מה זה אומר מבחינת

תמר זנדברג: כם חשבונאית, אבל מה זה אומר מבחינת היחסים?

תמר זנדברג: אני מבינה שאתה לא עובד הרשות.

דוד ביטן: אין גוף שאין בו משכורות.

דוד ביטן: לאן את רוצה להוביל?

דוד ביטן: מה המגמה?

תמר זנדברג: לדעת מה גובה המשכורות בגוף הזה.

תמר זנדברג: זה גוף ציבורי.

דוד ביטן: יש גוף ציבורי שאין בו משכורות?

תמר זנדברג: לא.

תמר זנדברג: נאמר פה מספר.

תמר זנדברג: תקן אותי אם אני טועה, אני יודעת ששכר של מנכ"ל חברה ממשלתית בשירות הציבורי הוא 90% משכר שר.

<אריה פרבר: זה שונה.

<איריס יוגב: יש ועדה לקביעת שכר בתאגידים ציבוריים.

דוד ביטן: יכול להיות שלהם הממונה על השכר אישר סכום מסוים.

תמר זנדברג: אין שום בעיה, לכן אני מנסה לברר אולם הנתון פה לא ברור.

<איריס יוגב: זה היה בעבר.

<איריס יוגב: משנת 1996, אם אני לא טועה, יש ועדה ציבורית שמנוהלת על-ידי משרד האוצר, שהיא קובעת סיווג של תאגידים סטטוטוריים והיא קובעת לפי מבחנים שיש לה, מרמה 1 ועד רמה 8, כאשר בין היתר שכר המנכ"ל נקבע לפי מידת ההכנסה הכלכלית שמכניס התאגיד.

<איריס יוגב: למשל ברשות לניירות ערך השכר גבוה הרבה יותר מאשר ברשות לשיקום האסיר.

תמר זנדברג: זה לא רלוונטי לענייננו.

תמר זנדברג: זה לא קשור.

תמר זנדברג: אמרתם כרגע שלרשות אין הכנסות, יש לה הוצאות, וטוב שכך, זה רשות, אנחנו לא מצפים מהרשות הזאת להיות תאגיד בעל רווח.

<איריס יוגב: רציתי רק לסבר את האוזן בדבר שכר המנכ"ל, שהוא לא מוצמד לשכר סגן שר.

תמר זנדברג: אז מה הוא?

דוד ביטן: הוא מוצמד לשכר של מנכ"ל חברה ממשלתית?

<אריה פרבר: מנכ"ל תאגיד ממשלתי דרגה 4 בדירוג המנהלים בתאגידים ציבוריים.

דוד ביטן: איזה אחוז זה משכר מנכ"ל חברה ממשלתית?

דוד ביטן: מה זה דרגה 4?

דוד ביטן: אנחנו לא מומחים בעניין הזה.

<אריה פרבר: אמרתי, זה סדר גודל של 28,000 שקלים ברוטו בחודש.

דוד ביטן: זה 70% בערך?

דוד ביטן: 80%?

תמר זנדברג: זה שכר המנכ"ל.

<איריס יוגב: זה לא על-פי אחוזי שכר סגן שר.

דוד ביטן: אני רוצה לשאול שאלה שמעניינת אותי, במיוחד לאור חוק ההסדרים שצריך להגיע.

דוד ביטן: אחרי ששמענו את הסקירה- - -

<איתן גורני: הסקירה טרם הסתיימה.

דוד ביטן: לא נשב פה 4 שעות לשמוע את כל הסקירה.

דוד ביטן: תענו לנו על מה שאנחנו רוצים להבין על מנת שאני אשתכנע כי אני עוד לא החלטתי אם אני בעד או נגד הפירוק של הרשות והעברה למשרד ממשלתי, לרשות אחרת.

דוד ביטן: פרט לכך שאתם בקשר עם משרדים אחרים ואפשר לבוא אליהם כרשות באופן הרבה יותר טוב, את זה הבנתי, לְמה אתם מתנגדים?

דוד ביטן: האם לדעתכם זה יפגע בפעילות שאתם עושים היום וגם בתקציבים, בפעילות ובתקציבים שהולכים לעניין הזה?

דוד ביטן: תסבירו לי את זה.

דוד ביטן: זה מעניין אותי.

<איתן גורני: אין הנחתום מעיד על עיסתו.

<איתן גורני: הייתי מעדיף שנציגי המשרדים יענו.

תמר זנדברג: אין בעיה.

תמר זנדברג: נמצא פה נציג משרד האוצר שצריך לצאת.

דוד ביטן: לפני שאני שומע את משרד האוצר, אני רוצה לדעת מכם, לא ממשרדי הממשלה, עכשיו יש לכם פעילות בהיקף של 45 מיליון שקל, יש לכם הנהלה, יש לכם מומחיות שצברתם לאורך שנים.

דוד ביטן: ברגע שאתם עוברים לרשות אחרת, להיות אגף ברשות הזאת, למה אתם בעצם מתנגדים לזה?

דוד ביטן: האם הפעילות שלכם תיפגע?

דוד ביטן: האם התקציב ירד?

<איתן גורני: בוודאי.

דוד ביטן: בוא תגיד לי.

<איתן גורני: כל המהות שלנו – אתן לה להגיד.

תמר זנדברג: לא.

תמר זנדברג: משפט אחרון לך ואז נעבור למשרד האוצר אז מה שאתה רוצה להגיד תגיד עכשיו.

דוד ביטן: אנחנו לא רוצים לשמוע הרצאה.

דוד ביטן: תגיד לי למה.

תמר זנדברג: את התשובה ייתן המנכ"ל בפועל, הוא אמון על הדברים.

<איתן גורני: אני מבקש את זכות התשובה להעביר לאורית שטרנברג.

<אורית שטרנברג: אני ראש אגף הדרכה ומידע.

דוד ביטן: אבל אתה צריך לומר מה ייפגע, לא היא.

<איתן גורני: אני סומך את ידיי עליה.

<אורית שטרנברג: ברשותך, אני אשת השטח.

תמר זנדברג: בבקשה, תעני במשפט ונעבור לנציג משרד האוצר.

דוד ביטן: זאת שאלה חשובה מבחינתי, אומר לך את האמת.

תמר זנדברג: לפיכך נתכנסנו, כל הדיון היום עוסק בזה.

דוד ביטן: זה חשוב.

דוד ביטן: אני רוצה לשמוע מהם.

דוד ביטן: ממשרד האוצר הבנתי, הם תמיד אוהבים רפורמות.

דוד ביטן: תגידו לי אתם, תענו על השאלה הזאת, לא מסביב.

<אורית שטרנברג: אומר לך, אל"ף, מה תהיה הבעיה אם ניכנס תחת גוף שנתפס כגוף של אכיפה, ובי"ת, אם נהיה מחלקה בתוך אגף שיעסוק במניעת פשיעה.

<אורית שטרנברג: הדבר הראשון, ואני חושבת שהצגנו את זה פה בצורה ברורה מאוד, הרשות אינה עוסקת במניעת פשיעה, הרשות עוסקת בבני אדם.

<אורית שטרנברג: הרשות נותנת מענה למכורים, למשפחות שנמצאות במצוקה, לבני נוער, ולא משנה איפה הם נמצאים.

<אורית שטרנברג: אנחנו מגיעים לכל ילד וילדה, גם בלילות.

<אורית שטרנברג: בקיץ אנחנו מגיעים אליהם לחופים, למרכזי הבילוי, אנחנו נמצאים איתם ונותנים להם מענה.

<אורית שטרנברג: כאשר אדם פונה ומבקש עזרה, גם בלילה, הוא יקבל 24 שעות ביממה 7 ימים בשבוע מענה מאתנו.

<אורית שטרנברג: אנחנו הגוף המקצועי שיכול לתת את המענה הזה.

<אורית שטרנברג: אף אחד, פרט לנו, לא מצוי בכל הפרטים הקטנים ולא יכול להגיב בצורה כל-כך מהירה, יעילה ונכונה כמו הרשות.

<אורית שטרנברג: אפשר להפוך את זה לכסף ואפשר לומר שנחסוך 20 מיליון שקלים.

<אורית שטרנברג: הנזק שייגרם לכל-כך הרבה משפחות, הנזק שייגרם לכל-כך הרבה אנשים במדינת ישראל יהיה הרבה יותר גדול מ-20 מיליון שקלים.

<אורית שטרנברג: לכן צריך להבין שעבודת הרשות אינה עבודה של כסף אלא עבודה של דיני נפשות.

<אורית שטרנברג: אנחנו עושים עבודת קהילה, אנחנו מגיעים לכל מקום.

<אורית שטרנברג: לדוגמה, רק עכשיו מסיימים 20 מכורים נקיים תואר ראשון בקרימינולוגיה בבית ברל.

<אורית שטרנברג: זה לא מובן מאליו.

<אורית שטרנברג: הרשות למלחמה בסמים היא הגוף שמלווה אותם, הגוף שמסייע להם, הגוף שנמצא שם איתם יום-יום שעה-שעה על מנת שהם יגיעו למקום הזה.

<אורית שטרנברג: אנחנו נמצאים בכל מקום, בכל מצב.

<אורית שטרנברג: זאת העשייה שלנו.

<אורית שטרנברג: דבר נוסף, אם מישהו חושב שנוכל לתכלל תכלול בין-משרדי עבודה של טיפול, של שיקום, של מניעה, של הדרכה – לא נוכל לעשות את זה מתוך מחלקה במשרד שמטרתו מניעת פשיעה.

עבדאללה אבו מערוף: יש לי שאלה.

עבדאללה אבו מערוף: האם אי-פעם בשנים האחרונות מבקר המדינה כתב דוח על הפעילות שלכם?

<אורית שטרנברג: בוודאי, מבקר המדינה בדק אותנו לא פעם ולא פעמיים.

תמר זנדברג: רק לפרוטוקול, לסבר את אוזן הציבור, מכיוון שאתם לא זוכרים או לא יודעים, הממונה על השכר במשרד האוצר יודע, זוכר ואף פרסם את נתוני השכר.

תמר זנדברג: ראש אגף פיתוח כוח אדם – עלות ההעסקה הממוצעת 32,000 שקל, שכר ברוטו 24,000 שקל.

תמר זנדברג: מנהל אגף קשרי חוץ – עלות ההעסקה 33,000 שקל, שכר ברוטו 23,000 שקל.

תמר זנדברג: סמנכ"ל – עלות ההעסקה 56,000 שקל, שכר ברוטו 41,755 שקל.

תמר זנדברג: מנהל אגף טיפול ושיקום – עלות ההעסקה 56,000 שקל, שכר ברוטו 37,000 שקל.

תמר זנדברג: מנהל אגף כספים (גזבר) – 55,000 שקל עלות העסקה ממוצעת, שכר ברוטו 38,000 שקל.

<איתן גורני: אולי עוד הערה, שכל השכר הזה הוא שכר מאושר ולא קיבלנו במשך שנים אף הערה של הממונה על השכר על חריגות או דברים לא תקינים.

תמר זנדברג: אף אחד לא טען דבר כזה.

תמר זנדברג: ביקשנו לדעת נתונים, מידע.

תמר זנדברג: בבקשה, נציג משרד האוצר.

תמר זנדברג: הוא פשוט צריך לעזוב וכבר עיכבתי אותו זמן רב.

<אמיר אדרי: אני מאגף התקציבים במשרד האוצר.

<אמיר אדרי: רציתי להסביר את הרעיון של סגירת הרשות והעברת הפעילות למשרד לביטחון פנים באמצעות אגף ייעודי שייקרא לצורך העניין "המאמץ האזרחי".

דוד ביטן: וגם תסביר למה זה צריך להיות בחוק ההסדרים ולא באופן רגיל.

דוד ביטן: מעניין אותי לדעת כי אני צריך להחליט על זה בסופו של דבר בוועדת הכנסת, אז תסביר למה זה חייב להיות בחוק ההסדרים ולמה לא לעשות את זה בצורה מסודרת.

<אמיר אדרי: אסביר את זה.

<אמיר אדרי: זו שאלה טובה.

<אמיר אדרי: לפני כן אגיד שזה אושר גם על-ידי היועץ המשפטי לממשלה, הוא נתן את אישורו למהלך הזה.

<אמיר אדרי: למה זה שייך לחוק ההסדרים?

<אמיר אדרי: כי בעצם יש לזה משמעויות פיסקליות.

<אמיר אדרי: מרגע שאנחנו מקצצים בתקציבים של משרדי הממשלה- - -

דוד ביטן: למה זה לא יכול לבוא בהליך חקיקה רגיל?

<אמיר אדרי: לכאורה אפשר לבטל את כל חוק ההסדרים ולעשות את כולו בהליכי חקיקה רגילים- - -

תמר זנדברג: נכון.

דוד ביטן: הרמת לה להנחתה.

<אמיר אדרי: הרעיון הוא שבעצם על מנת להתכנס למסגרת התקציב היעילה והמהירה – זה באמצעות חוק ההסדרים.

<אמיר אדרי: אבל זאת כבר שאלה פילוסופית משמעותית.

<איתן גורני: אני מבקש לומר כמה מילים.

<איתן גורני: עשו לנו מארב מתוכנן, ללא התייעצות, ללא שום דבר.

<איתן גורני: הופתענו לגלות את הדבר הזה.

תמר זנדברג: אז הנה התכנסנו לשולחן, אפילו שולחן עגול, כדי לשמוע, אז בואו נשמע.

<איתן גורני: בדבר הזה צריך להיות דיון מקצועי.

תמר זנדברג: אז הנה הדיון.

<איתן גורני: לא, לאור הדברים שנאמרו כאן ודברים שלא נאמרו כאן.

תמר זנדברג: עוד לא נבחרתי לשרת האוצר או לממונה על התקציבים.

<איתן גורני: גברתי היושבת-ראש, אולי צריך לסגור את הרשות אבל צריך לעשות את זה בהליך מתאים ולא במחטף ולא בחטיפה.

תמר זנדברג: איתן גורני, מעכשיו אנא מלא פיך מים לכמה דקות.

תמר זנדברג: אמיר אדרי, בבקשה.

<אמיר אדרי: אסביר את הרעיון.

<אמיר אדרי: בעצם הרשות למלחמה בסמים היא לא המטרה, היא האמצעי שבאמצעותו המדינה מטפלת בכל תחום הסמים.

<אמיר אדרי: כל תחום המניעה קיים היום במשרד לביטחון פנים באמצעות "מצילה" ו"עיר ללא אלימות", שמטפלים בעיקר במניעה בתחום האלימות ובהסברה בבתי-הספר באמצעות פעילויות שונות.

<אמיר אדרי: לתפיסתנו, לאחר מספר דיונים שקיימנו, יהיה נכון להעביר את כל תחום המניעה.

<איתן גורני: עם מי קיימתם את הדיונים?

<אמיר אדרי: תן לי להשלים.

<אמיר אדרי: הקשבתי לך.

<אמיר אדרי: דיברת הרבה מאוד.

<אמיר אדרי: אני מבקש ממך להתאזר בסבלנות.

<איתן גורני: אתנו קיימתם דיונים?

<איתן גורני: עם נציגי העיריות קיימתם דיונים?

<איתן גורני: לא התקיים שום דיון.

<אמיר אדרי: הממשלה קיימה דיון והצביע בעד.

<אמיר אדרי: מי שקובע זה הממשלה.

<אמיר אדרי: הממשלה קיימה דיון והצביעה בעד.

<אמיר אדרי: לגופו של עניין, אני שוב חוזר, אני מבקש להשלים את דבריי, לאחר מספר דיונים שקיימנו אנחנו סבורים שנכון יותר להעביר את כל הפעילות של עולם מניעת הפשע למשרד לביטחון פנים, להקים אגף, לאחד בין תוכנית "מצילה" לבין "עיר ללא אלימות" לבין הרשות למלחמה בסמים, אגף שלצורך העניין ייקרא "המאמץ האזרחי" והוא יסתכל על כל עולם המניעה.

<אמיר אדרי: בעצם הוא יתכלל את זה ויסתכל על זה בראייה כוללת.

<איתן גורני: גם טיפול ושיקום יעשה המשרד לביטחון פנים?

<איתן גורני: גם הסברה הוא יעשה?

<אמיר אדרי: גם את זה הוא יעשה.

<דניאל מרציאנו: המשרד לביטחון פנים לא מתמודד בכלל.

<אמיר אדרי: אני מבקש, אם אפשר, לשמור על סדר כי אי אפשר לדבר כך.

<אמיר אדרי: מעבר לדברים האמורים, מעבר לראייה הכוללת, שהמהלך הזה ייצר הסתכלות כוללת על תחום מניעת הפשע, כלומר המשרד לביטחון פנים, לצורך העניין, יכול לתעדף ולהחליט שהוא מקצה יותר כסף לתחום הסמים ופחות לתחום מניעת הפשע, עצם איגום המשאבים למקום אחד שבו ייקבעו סדרי עדיפויות הוא נכון יותר בראייה הלאומית וזה יכול להוביל – אני לא יודע להגיד בוודאות – גם להקצאת משאבים גדולה יותר לתחום הסמים, כי ברגע שמסתכלים על הכול בראייה כוללת זה מייצר סדרי עדיפויות וחשיבה נכונה יותר.

<איתן גורני: ידידי, אתה יודע שיש ועדה במשרד- - -

תמר זנדברג: תן לו בבקשה לסיים.

<אמיר אדרי: מעבר להסתכלות הכוללת שתיווצר כתוצאה מסגירת הרשות והעברת פעילותה למשרד לביטחון פנים, ייווצר גם חיסכון תקציבי.

דוד ביטן: מאיפה?

<אמיר אדרי: הפעילות של הרשות דומה מאוד מבחינת המבנה הארגוני לתוכנית "מצילה" ולתוכנית "עיר ללא אלימות", גם מבחינת הרכזים ברשויות.

<דניאל מרציאנו: המדינה לא מתמודדת עם עבריינים.

<דניאל מרציאנו: עוד תקציבים יינתנו?

<אמיר אדרי: הרשות למלחמה בסמים מפעילה רכזים בבתי-הספר, בדומה לתוכנית – אולי אתה מכיר את זה מהרשויות המקומיות, מכיר את הכפל הזה שקיים, גם מבחינת הרכזים וגם מבחינת עלויות תקורה.

דוד ביטן: מ-45 מיליון שקל אתם רוצים לקצץ 20 מיליון שקל?

דוד ביטן: איך הפעילות תהיה טובה יותר?

דוד ביטן: תסביר לי.

<אמיר אדרי: אני מדבר על התייעלות.

דוד ביטן: איזו התייעלות?

דוד ביטן: מאיפה?

דוד ביטן: אתם אומרים שתהיה התייעלות של 20 מיליון שקל.

דוד ביטן: נכון?

דוד ביטן: מאיפה?

דוד ביטן: מפה?

דוד ביטן: מ-45 מיליון שקל?

<אמיר אדרי: קודם כול אני רוצה להגיד שהמטרה המרכזית שלנו היא לא החיסכון התקציבי.

<אמיר אדרי: המטרה העיקרית שלנו היא לייצר הסתכלות כוללת ולייצר אפקטיביות גבוהה יותר לעבודת הממשלה.

<אמיר אדרי: זאת מטרת-העל.

<אמיר אדרי: זה לא החיסכון התקציבי.

<איתן גורני: אבל אמרת שזה בחוק ההסדרים בגלל הכסף.

<אמיר אדרי: יש כאן גם תועלות שנלוות לחיסכון התקציבי, אבל זה לא המטרה העיקרית.

דוד ביטן: אני רוצה לדעת.

דוד ביטן: אמרת שעשיתם עבודה, שערכתם ישיבות בעניין הזה.

דוד ביטן: אתם טוענים שיהיה חיסכון של 20 מיליון שקל.

דוד ביטן: תגיד לי בבקשה- - -

<אמיר אדרי: לא רק ברשות למלחמה בסמים אלא גם ב"עיר ללא אלימות" ו"מצילה".

<אמיר אדרי: זה מכל הפעולה הזאת, מכל המהלך.

<אמיר אדרי: אתן לך קצת דוגמאות לחיסכון.

דוד ביטן: ב"עיר ללא אלימות" יש הסדר עם הרשויות המקומיות, יש איזה מאצ'ינג.

דוד ביטן: ברגע שמקצצים שם יהיה קיצוץ גם ברשויות המקומיות, זה לא יישאר באותו היקף ואז התקציב ייפגע.

דוד ביטן: זה תוכנית שמופעלת בעיקר בבתי-ספר.

תמר זנדברג: ל"עיר ללא אלימות" ול"מצילה" יש מנהל פרויקט אחד?

<אורית שטרנברג: יש שניים.

<אמיר אדרי: זה דוגמה קלסית להתייעלות שאפשר לעשות.

<איתן גורני: תתייחסו גם אלינו.

דוד ביטן: איך אתם אומרים שאפשר להוריד 20 מיליון אם אתם לא יודעים ממה?

דוד ביטן: זה לא הולך כך.

תמר זנדברג: ל"מצילה" יש בוס?

<אמיר אדרי: יש מנהל לאגף "מצילה" ומנהל ל"עיר ללא אלימות".

תמר זנדברג: במשרד לביטחון פנים?

<אמיר אדרי: כן.

<אמיר אדרי: הפעילות של שתי התוכניות האלה – הן זהות.

<אורית שטרנברג: אתה בדיוק נוגע בנקודה.

<אמיר אדרי: אפשר לאחד אותן ובאמצעות זאת לחסוך כסף.

דוד ביטן: מי מטפל במחקר, למשל?

תמר זנדברג: הולכים לאחד את "מצילה" ואת "עיר ללא אלימות"?

<אמיר אדרי: זה מה שאנחנו מציעים, לאחד בין "עיר ללא אלימות", "מצילה" והרשות למלחמה בסמים ובאלכוהול ולהקים- - -

תמר זנדברג: גם פה יש מאצ'ינג.

תמר זנדברג: זה הסעיף המרכזי של ההצעה.

דוד ביטן: אני רוצה לדעת מה-20 מיליון שקל, מאיפה מקצצים.

דוד ביטן: תגיד לי, אני רוצה לדעת.

<אמיר אדרי: אני מסביר.

<אמיר אדרי: קודם כול, מהאיחוד של "מצילה" ו"עיר ללא אלימות".

<אמיר אדרי: אפשר לאחד ביניהן.

דוד ביטן: את זה אתה יכול לעשות בלי קשר לרשות.

<אמיר אדרי: זה חלק מן המהלך הכולל.

<אמיר אדרי: מעבר לזה, ברשות, לדוגמה בתחום הדוברות, ברגע שמאחדים לא צריכים כל-כך הרבה דוברים של שלוש ישויות שונות.

<אמיר אדרי: כנ"ל חשבות, כנ"ל ייעוץ משפטי, כנ"ל הרכזים ברשויות.

<יוסי הראל-פיש: אבל הנזק יהיה של מיליארדים.

דוד ביטן: האמן לי שאנחנו מבינים את זה.

תמר זנדברג: היום ב"מצילה" ו"עיר ללא אלימות" מה התקציב?

<אמיר אדרי: ביחד 70 מיליון שקל.

תמר זנדברג: כלומר 70 מיליון שקל ועוד 45 מיליון שקל.

<אמיר אדרי: התקציב בבסיס של הרשות הוא 30 מיליון שקל.

תמר זנדברג: אז איך הגענו ל-45 מיליון שקל?

<אמיר אדרי: הספירה פה שונה קצת.

<אמיר אדרי: אני יכול להסביר.

<איתן גורני: אני מבקש לומר משהו בשתי שניות.

תמר זנדברג: לא, הוא ברשות דיבור.

תמר זנדברג: אתה דיברת שעה, לא שתי שניות.

<אמיר אדרי: אני רוצה לסיים להסביר את התועלות ואז יהיה לו מספיק זמן להתייחס.

<אמיר אדרי: אני רוצה להסביר את כל התועלות, שיהיה ברור למה המהלך הזה טוב למדינה בסוף.

<אמיר אדרי: מעבר לתכלול ולחיסכון התקציבי זה גם יוביל לשיפור הבקרה.

<אמיר אדרי: בסוף אנחנו מדברים פה על תאגיד סטטוטורי, שרמת הבקרה שלו מבחינת המדינה לא מספקת.

<אמיר אדרי: ברגע שנסגור את הרשות- - -

עבדאללה אבו מערוף: יש את מבקר המדינה.

עבדאללה אבו מערוף: שאלתי על זה.

<אמיר אדרי: זה שיש את מבקר המדינה לא אומר שרמת הבקרה מספקת.

<אמיר אדרי: מעבר לשלוש התועלות שציינתי: ראייה כוללת, חיסכון תקציבי ושיפור הבקרה, אני חושב שגם מבחינת תקציבים: אתה שואל האם המהלך הזה יוביל לגידול בתקציבים בתחום המלחמה בסמים – לדעתי התשובה היא כן.

<אמיר אדרי: אתה יכול לראות את התקציב של המשרד לביטחון פנים בשנים האחרונות, הוא גדל בצורה משמעותית.

<אמיר אדרי: ככל שהנושא יופיע כחלק מסדרי העדיפויות של המשרד, ועכשיו כשהמשרד יקלוט את הרשות הוא בעצם יצטרך להסתכל על זה ולדרוש את התקציבים- - -

דוד ביטן: המשרד לביטחון פנים רוצה יותר שוטרים.

דוד ביטן: לא מעניין אותו דברים אחרים.

דוד ביטן: זה סדר העדיפויות היחיד שלו.

<אמיר אדרי: גם זה מעניין אותו.

<אמיר אדרי: התקציב של "עיר ללא אלימות" גדל בצורה משמעותית מאוד בשנתיים האחרונות.

<אמיר אדרי: השר הקודם לביטחון פנים- - -

דוד ביטן: תקציב הרשות בתקציב המדינה, מאיזה משרד הוא מגיע?

<אמיר אדרי: הסעיף התקציבי מופיע במשרד לביטחון פנים, אבל התקציב מגיע לרשות.

<אמיר אדרי: רק מבחינה טכנית זה מופיע במשרד לביטחון פנים.

<אמיר אדרי: לדעתי זה יוביל דווקא לגידול בתקציבים.

<אמיר אדרי: מעבר לכך, צריך לשאול כמה שאלות ולהבין איך הרשות הזאת עובדת בכלל.

<אמיר אדרי: כרגע הציגו לנו דירקטוריון של 43 חברים.

<אמיר אדרי: אי אפשר לנהל ולקבל החלטות עם כל-כך הרבה אנשים, זה לא סביר.

<אמיר אדרי: מבחינת הקצאת התקציבים הפנימית שביצעה הרשות, יש הרבה מאוד ביקורת, גם על כמות הכספים האדירה שהיא השקיעה בהסברה במקום בפעילות בשטח.

דוד ביטן: אני חושב שהסברה חשובה מאוד בתחום הסמים.

<אמיר אדרי: אבל השאלה איזו הסברה, לאיזה כיוון של הסברה.

עבדאללה אבו מערוף: למה לא לייעל את כל המערכת?

<איתן גורני: איך אתה יכול להגיד?

<איתן גורני: הוא קובע חשיבות של הסברה?

<איתן גורני: אחד הדברים הכי חשובים הוא הסברה.

<איתן גורני: לו היינו יכולים להמשיך במצגת היינו יכולים להראות לכם כמה זה חשוב.

<אמיר אדרי: אם אתה מסביר כל היום על הקנאביס הרפואי, האם לשם צריך להקצות את הכספים?

<אמיר אדרי: זאת השאלה.

<איתן גורני: אנחנו לא מתעסקים רק בקנאביס.

תמר זנדברג: מה הסברתם על קנאביס רפואי?

דוד ביטן: מה רע בקנאביס רפואי?

דוד ביטן: לא הבנתי.

<אמיר אדרי: הם הסבירו שהם תומכים, לזה הם הקצו את התקציבים שלהם, להסביר שהם תומכים בקנאביס רפואי.

<אמיר אדרי: אני מציג את זה רק כדוגמה.

תמר זנדברג: אנחנו רואים ברקע את התשובה.

תמר זנדברג: אני מפנה אתכם לשקף הזה על קמפיינים, שייכנס לפרוטוקול.

תמר זנדברג: כל המוזמנים יכולים להסתכל עליו.

<אמיר אדרי: התועלות המרכזיות שייווצרו כתוצאה מן המהלך הזה הן הסתכלות כוללת וקביעת סדרי עדיפויות בכל העולם האזרחי, המאמץ האזרחי, חיסכון תקציבי ושיפור הבקרה של המדינה בתאגידים סטטוטוריים.

<אמיר אדרי: אלה שלוש התועלות המרכזיות שלדעתי יובילו בסוף-בסוף לגידול תקציבי וגם לשיפור היעילות.

תמר זנדברג: תודה.

תמר זנדברג: רק שאלה נוספת אינפורמטיבית.

תמר זנדברג: אני מבינה נכון – תקן אותי אם אני טועה – שבחוק ההסדרים, במסגרת הביטול הזה בעצם אמור להתבטל חוק הרשות?

תמר זנדברג: יש סעיף בחוק ההסדרים לפיו החוק הזה נמחק?

<איתן גורני: כן.

<אמיר אדרי: נכון, אבל כל הסמכויות של הרשויות יועברו לשר לביטחון פנים על-פי הצעתנו.

תמר זנדברג: חברי הכנסת רוצים להתייחס?

תמר זנדברג: חבר הכנסת עבדאללה אבו מערוף, בבקשה.

עבדאללה אבו מערוף: אי אפשר עכשיו להתייחס לכל ההיבטים, אבל בקיצור.

עבדאללה אבו מערוף: המצב שקיים עכשיו בחוק ההסדרים – לא בגלל שעקרונית אני מתנגד לחוק ההסדרים בכלל, זה משהו אחר – אבל בנישה הזאת, במצב הזה של הרשות, עם כל ההערות שיש לי וכל החסרונות, מה שאמר הנציג הוא שמתכוונים לזרוק את התינוק והמים ביחד.

עבדאללה אבו מערוף: זו שיטה שלא מקובלת עליי, זו שיטה לא נכונה שתחזור כבומרנג אלינו ואל החברה ותפגע יותר.

עבדאללה אבו מערוף: להתייחס אל כל הנושא מתוך עניין התקציב, כדי לחסוך כמה מיליוני שקלים, להסתכל על הכול בעיניים של פשע – אני חושב שאנחנו כחברה נאורה וכאנשי חוק לא יכולים להתייחס בפשטות הזאת ובנאיביות הזאת לכל העניין.

עבדאללה אבו מערוף: יכול להיות שצריך לשפר הרבה דברים ולשנות הרבה דברים, לא רק את עניין המשכורות, שחברת הכנסת תמר זנדברג צודקת בעניינים האלה.

עבדאללה אבו מערוף: המטרה שלנו לשפר ואכן לקדם מלחמה בסמים בצורה הנכונה והיעילה ביותר.

עבדאללה אבו מערוף: לכן באמת צריך דיון מעמיק יותר.

עבדאללה אבו מערוף: לא סתם שאלתי על מבקר המדינה.

עבדאללה אבו מערוף: אני חושב שאתם גם התייחסתם לעניין ביותר אמביציות.

עבדאללה אבו מערוף: תהיו אובייקטיביים.

עבדאללה אבו מערוף: אנחנו גם אובייקטיביים מאוד ונמצא את הדרך הנכונה לפתרון הבעיה הזאת.

תמר זנדברג: תודה רבה.

תמר זנדברג: חבר הכנסת ביטן, בבקשה.

דוד ביטן: גם אם יש דברים לא טובים ברשות, ואין גוף ציבורי שעובד כשהכול מאה אחוז, ראיתי שהפעילות שלהם חשובה ומוערכת.

דוד ביטן: לא נחה דעתי ממה שאמר משרד האוצר לגבי הקיצוצים שהם הולכים לעשות.

דוד ביטן: הם מדברים על קיצוץ של 20 מיליון שקל.

דוד ביטן: יש הבדל בין התייעלות לבין קיצוץ בפעילות.

דוד ביטן: עד שלא אראה מסמך מסודר כזה אני מודיע שלא אעביר את הסעיף הזה במסגרת חוק ההסדרים.

תמר זנדברג: תודה רבה.

תמר זנדברג: יש גורמים רבים שנרשמו לדיון וזמננו הולך ומתקצר.

תמר זנדברג: נעבור עכשיו לכמה גורמים ואז נחזור אליכם, אנשי הרשות.

<יוסי הראל-פיש: היתה שאלה של חבר הכנסת ביטן.

תמר זנדברג: כרגע הוא נתן לך את הדבר הכי טוב שיכול היה לתת.

תמר זנדברג: אליו יבוא חוק ההסדרים והוא יחליט על הפיצולים, אילו סעיפים ירדו, אילו סעיפים ייכנסו.

תמר זנדברג: אני רק רוצה לומר לך, יוסי הראל-פיש, בתור "פרילנסר" ברשות, אותם 20 מיליון שקל שעכשיו רוצים לקצץ זה ה-20 מיליון שקל שנוספו לכם לפני 3 שנים.

תמר זנדברג: עד אז התקציב של הרשות כרשות היה 10 מיליון שקל, עכשיו הוא 30 מיליון שקל.

תמר זנדברג: אז הנה, נמצאו ה-20 מיליון שקל.

<קריאה: אבל עדיין היינו רשות עצמאית ולא תחת מוסד אכיפתי.

תמר זנדברג: אני אומרת ליושב-ראש ועדת הכנסת, חבר הכנסת דוד ביטן, ש-20 מיליון השקלים האלה – עכשיו אני משחקת לידיים שלכם – הם 20 מיליון שקל שלפני כמה שנים פתאום צצו, בלי הסבר, בלי שמישהו החליט לשלש את התקציב.

<קריאה: הוסיפו 20 מיליון שקל והוא אמר שאולי גם יוסיפו עוד.

תמר זנדברג: יש לכך גם סיבות פוליטיות, ראינו שגם השכר טיפס ועלה ככל שהיו סיבות פוליטיות, ואז הסיבות הפוליטיות האלה הובילו לחקירת משטרה, ראה זה פלא, במפתיע.

<איתן גורני: בבקשה תנו לנציגים אחרים לדבר, זה חשוב לנו.

<איתן גורני: לאחרים, לא רק לנו.

תמר זנדברג: סימונה מורלי, מנכ"לית הרשות למלחמה בסמים באשדוד, בבקשה.

תמר זנדברג: נציגי השטח.

תמר זנדברג: אני רוצה לומר לפרוטוקול, קחי על עצמך, כרגע את מייצגת את כלל הרשויות המקומיות.

תמר זנדברג: מרכז השלטון המקומי נמצא בחופשה מרוכזת, כפי שגם הכנסת יוצאת לחופשה מחר.

תמר זנדברג: מכיוון שאנחנו בעד תנאי העובדים ולא רצינו להביא עובדי מדינה מחופשתם אז את עכשיו מייצגת אותם, יש לך כובע רחב שוליים.

<סימונה מורלי: חברי הכנסת, גברתי היושבת-ראש, תודה על מתן זכות הדיבור.

<סימונה מורלי: שמי סימונה מורלי, אני מנכ"לית החברה העירונית למאבק בהתמכרויות ואלימות באשדוד מזה 5 שנים.

<סימונה מורלי: אני חושבת שהמהות כאן באמת אינה ה-20 מיליון שקל.

<סימונה מורלי: השאלה שצריכה לעמוד כאן על סדר היום – ואמר כאן נציג משרד האוצר, ששמעתי ממש כל מילה שלו בקפידה – איננה מניעת פשיעה.

<סימונה מורלי: אנחנו מדברים על מניעת התנהגות אסוציאלית.

<סימונה מורלי: כפי שיאמרו כאן חבריי, חינוך לא מקנים ברגע.

<סימונה מורלי: זאת אומרת, כאשר אני מוחקת שורה מן התקציב החינוך פתאום לא ייעלם.

<סימונה מורלי: זו הבניה של שנים, זו הבניה של תוכניות רובד אחר רובד על מנת להכרית התנהגות אנטי סוציאלית, ואחת מהן היא שימוש לרעה – אני מדגישה: לרעה – בנגע הסמים והאלכוהול.

<סימונה מורלי: אצלנו בעיר אשדוד הגוף שלנו, שבראשו עומד ראש העירייה, החליט להקים חברה עירונית, שכל עשייתה היא מניעה ומאבק בתחום הזה.

<סימונה מורלי: כך שגם אצלנו יש "עיר ללא אלימות", אנחנו נאבקים בשני הדברים האלה.

<סימונה מורלי: מצד אחד, אנחנו מדברים על רצף שמתחיל מהגיל הרך, בתוכניות ממש מהגיל הרך לינוקא, כי החינוך שאסור לשתות אקונומיקה, לצורך העניין, למרות שהוא זמין בניקיונות בסמוך לפסח, זה ממש מקביל לאיסור שתייה מסוימת עד גיל מסוים.

<סימונה מורלי: כלומר, אנחנו מתחילים בהבניה מהגיל הרך, דרך הנוער, דרך בתי-הספר, דרך החינוך הבלתי פורמלי, דרך ההורים.

<סימונה מורלי: כאן הרשות נותנת מענה, נדבך משמעותי מאוד לנושא של ההורים.

דוד ביטן: אני רוצה להבין, למה לך משנה אם זה אגף בתוך המשרד או רשות?

<סימונה מורלי: אגיד לך במה זה משנה.

<סימונה מורלי: משנה הדיסציפלינה המקצועית.

<סימונה מורלי: כאשר זה נמצא בתוך אגף תחת כותרת של מניעת פשיעה – שימו לב למושג, אנחנו מדברים על מניעת התנהגות.

<סימונה מורלי: התנהגות יכולה להיות גם במסרים חיוביים מאוד.

<סימונה מורלי: כאשר אני מדברת על הורה, על נושא של מתן גבולות, על נושא של שיח מקדם, על נושא של עיצוב התנהגות אני לא מדברת על מניעת פשיעה של ילד, אני מדברת על הילד שלך והילדה שלי, שמחר מסתובבת וחוסר המעש יכול להוביל אותה חלילה לשימוש לרעה בסמים ובאלכוהול.

תמר זנדברג: את מנהלת רשות עירונית עצמאית.

תמר זנדברג: לצורך העניין, כיום התקציב של הרשות שלך, שמיועד לכל הפעילות שאת עושה, מגיע במאצ'ינג מהרשות וממשרדי ממשלה, כנראה היום מהרשות אבל זה צינור למעלה למשרד לביטחון פנים.

תמר זנדברג: נניח שיהיה לך תקציב שיגיע מן המשרד לביטחון פנים, אולי קצת ממשרד החינוך, אולי קצת ממשרד הרווחה ומהרשות המקומית ואת תעשי אותו דבר שאת עושה.

תמר זנדברג: זאת השאלה.

<סימונה מורלי: זה קורה היום בפועל, אני מקבלת כסף ממספר גורמים ואנחנו כרשות מקומית את המאצ'ינג עושים עם כלל המשרדים.

<סימונה מורלי: אבל אנחנו מאבדים כאן את הישות הסטטוטורית.

<סימונה מורלי: כשאנחנו יושבים מול גוף כמו משרד החינוך בעיר שלנו, מינהל החינוך, יש את האצטלה של הגוף המקצועי שמדבר על מניעה, לא רק על מניעת פשיעה.

<סימונה מורלי: יש את הגוף שמתבסס על מחקר, מתבסס על חומרי רקע והסברה ונשען גם על מחקרים קודמים שאני באה איתם כאג'נדה.

תמר זנדברג: כלומר, את מדברת בעצם על ההדרכה המקצועית שאת מקבלת כאשת מקצוע מהרשות.

<סימונה מורלי: לא רק.

<סימונה מורלי: אגב, אצלנו אנחנו מפעילים גם את תוכנית "עיר ללא אלימות" שלא קשורה לרשות.

דוד ביטן: אני בכוונה עומד על זה.

דוד ביטן: את זה שאת עובדת מולם ורוצה לעזור להם, הבנתי.

<סימונה מורלי: לא קשור.

<סימונה מורלי: אני רוצה לעזור לעיר שלי.

דוד ביטן: דיברו איתי גם האנשים בראשון לציון.

דוד ביטן: אבל עדיין לא השתכנעתי ולא הבנתי מה ההבדל.

<סימונה מורלי: אומר לך מה ההבדל.

<סימונה מורלי: מענה נוסף שאנחנו נותנים בעיר שלנו, אולי כי היושב-ראש הוא דוקטור שמבין את נושא הטיפול והשיקום, באשדוד אנחנו נותנים רצף מענים, מ"מאור", שזו יחידה לתחלואה כפולה, שאיתרע מזלה הרע שיש לה למשל גם בעיה של סמים וגם בעיה של סכיזופרניה ובעיה אחרת.

<סימונה מורלי: אנחנו מקבלים תמיכה מדהימה של משרד הבריאות לצד התמיכה של הרשות.

<סימונה מורלי: אם זה כסף נוסף למשל לנושא של שיקום.

<סימונה מורלי: אם אנחנו מדברים על מתדון, לצורך העניין, יש אצלנו 240 מטופלים.

<סימונה מורלי: הרשות מסייעת בכל הקשור להשמה תעסוקתית.

דוד ביטן: אם יסייע לך גוף אחר במשרד, יש הבדל?

<סימונה מורלי: יש הבדל בגושפנקה הסטטוטורית, כן, כי לא יהיה טיפול, כי יתעסקו רק במניעת פשיעה.

<סימונה מורלי: מי יעסוק בנפש?

<סימונה מורלי: אני באמת מדברת אמוציונלית, מדברת בצורה שמשקפת באמת את השטח.

<סימונה מורלי: אנחנו מפעילים עשרות פעילויות מניעה על רצף המענים.

תמר זנדברג: תודה רבה.

תמר זנדברג: עומרי פריש, מנהל כפר "איזון", בבקשה.

<עומרי פריש: תודה על ההזמנה.

<עומרי פריש: אני איש שטח, אני עובד 22 שנים בתחום.

<עומרי פריש: הקמתי וייסדתי את כפר "איזון" שמטפל בצעירים שנפגעו בעיקר מסמי הזיות, חלקם בזמן הטיול בהודו ובדרום אמריקה וחלקם פה בארץ.

<עומרי פריש: מבחינתי העניין מאוד-מאוד פשוט.

<עומרי פריש: אני תופס את הרשות – ואני גם עוזר שם ליזום כל מיני דברים כביכול כחברת סטארט-אפ – היא זאת שמרכזת את כל התיאום בין כל גופי הממשלה, זורקת רעיונות, מעלה אותם על הקרשים ואחר-כך משרד הרווחה לוקח את זה ולוקח את זה.

<עומרי פריש: מה שיקרה הוא פשוט מאוד, כשאתה שם הכול במשרד לביטחון פנים, לא יעזור כלום, הפוקוס יהיה על אכיפה ועל פשיעה כי זה האוריינטציה של המשרד.

<עומרי פריש: כל מי שמתמודד עם נושא סמים בעולם יודע שזה מורכב גם מטיפול וגם משיקום וגם ממניעה וגם מהסברה וכולי.

<עומרי פריש: אתה שואל מי יעביר את הכסף.

<עומרי פריש: הפוקוס ברור לגמרי.

<עומרי פריש: הפוקוס ילך לאכיפה.

<עומרי פריש: בתחום שלי, למשל, של התרמילאים, אני יודע מה הרשות עשתה כדי לעודד את מזעור הנזקים.

<עומרי פריש: לשאלתך, אני לא יודע מי קבע את ה-20 מיליון שקל וגם לא ברור לי סדר הדברים.

דוד ביטן: אין להם תשובה לזה.

<עומרי פריש: אני גם עוסק בניהול של כמה דברים, גם עמותות של נוער בסיכון, מכינות קדם צבאיות וכן הלאה.

<עומרי פריש: בסופו של דבר רוב הפעילות תימשך.

<עומרי פריש: מה שיימשך זה תפקיד אחד פה, תפקיד אחד שם.

<עומרי פריש: בסוף כל המהלך, הבכייה לדורות הזאת, יהיה בסוף על 3-4 מיליון שקל שייחסכו על כמה תפקידים שיאוחדו.

<עומרי פריש: בשטח בפועל המון מתאמים של הרשות עושים גם "מצילה", גם "עיר ללא אלימות", גם מתאמים של הרשות.

<עומרי פריש: כל מה שלדעתי צריך לעשות כרגע זה לקחת את הרעיון המרכזי שלהם, לקחת את שני הגופים האלה ולהכפיף אותם לרשות, שהיא כבר גוף סטטוטורי שמקובל על משרדי הממשלה.

<עומרי פריש: כאשר המשרד לביטחון פנים יבוא למשרד החינוך או למשרד הבריאות להגיד לו משהו אז כל אחד בפינה שלו.

<עומרי פריש: פה יש גוף שנתפס כניטרלי ומקצועי.

<עומרי פריש: קחו את "מצילה" ואת "עיר ללא אלימות", תכפיפו אותם לפרויקט קהילה, לאותו פרויקט – אני לא רוצה כרגע להיכנס לניתוח ברזולוציה כזאת – ותראו שבעצם אז יש שיפור עצום.

<עומרי פריש: יש ביקורת על הרשות?

<עומרי פריש: רוצים שדברים ייעשו שם אחרת?

<עומרי פריש: זה לא קשור בכלל לעניין שצריך לסגור את הרשות.

<עומרי פריש: העובדה שזה מגיע כדיון תקציבי בכלל בחוק ההסדרים ולא כדיון עקרוני, בעיני יש בזה טעם לפגם.

<עומרי פריש: אם יסגרו את הרשות זה יהיה בעיניי בכייה לדורות.

תמר זנדברג: תודה.

תמר זנדברג: רק שאלה למשרד לביטחון פנים.

<דני קריבו: אני סמנכ"ל המשרד לביטחון פנים.

תמר זנדברג: התוכנית "עיר ללא אלימות", למשל, זה פרויקט שאני מניחה שעוסק רק באכיפה או הוא עוסק גם בחינוך, מניעה והסברה?

תמר זנדברג: אנא סבר את אוזנינו.

<דני קריבו: כפי שנאמר על-ידי הנציגה מהרשויות המקומיות, חלק מתפקידי הפעילות בשטח הוא טיפול במה שאנחנו קוראים לו התנהגות אנטי חברתית.

<דני קריבו: זה מיקוד הפעילות של הרשות, של "עיר ללא אלימות" ושל "מצילה", זה מה שמאחד אותם.

<דני קריבו: בפועל, כפי שנאמר, בשטח הם אחודים בחלק לא מבוטל מן המקומות.

תמר זנדברג: ברשויות המקומיות.

<דני קריבו: בשטח.

<דני קריבו: בהתאם לכך, עם כניסתו של השר – לא קשור להחלטת הממשלה על הפירוק – הוא מינה צוות בתוך המשרד לבחון איך אפשר לשפר, לייעל ולטייב את הפעילות הזאת עם שלושת הגורמים האלה, שנכון להיום באופן אקראי עובדים ביחד, ואיפה שפחות נעים להם לא עובדים ביחד.

<דני קריבו: אנחנו רואים חשיבות לא מבוטלת לכך שהם באמת יעבדו ביחד.

<דני קריבו: המדריך שמגיע לבית-ספר מטעם הרשות ומלמד את כיתה א' בענייני סמים ואלכוהול, אין שום סיבה שבמפגש הזה לא יטפל גם בענייני אלימות, מניעת התנהגות אנטי חברתית.

דוד ביטן: ומה עם מבוגרים?

<דני קריבו: מעבר לזה, יש לא מעט פעילויות שמתחברות, למשל סיירות הורים שמסתובבות בחוץ.

<דני קריבו: הצלחנו לארגן את סיירות ההורים, שכל אחד מן הגופים, משלושת היחידות האלה, הפעיל, לארגון אחוד, כך שכאשר ההורים מסתובבים בפארקים- - -

<אורית שטרנברג: והגוף שמכשיר אותם הוא הרשות הלאומית למלחמה בסמים ובאלכוהול כי יש לנו את הידע להדריך ולהכשיר אנשי מקצוע, לא למשרד לביטחון פנים.

<דני קריבו: נכון.

דוד ביטן: אחד הדברים שעושים בעיריות דרכם, למשל, זה בחינה של אנשים שיכולים ללכת למרכזי גמילה, מעקב אחר האנשים האלה, גם לפני, גם באמצע וגם אחרי.

דוד ביטן: מי יעשה את זה?

תמר זנדברג: אגב, ממה שנמסר כאן, את עיקר הפעילות הזאת עושים משרדי הרווחה והבריאות כבר היום.

דוד ביטן: מי יעשה את המחקר במשרד לביטחון פנים?

תמר זנדברג: השאלה גם איזה מחקר.

דוד ביטן: אני לא נכנס לזה, לאיכות המחקר.

תמר זנדברג: זה כן משנה.

דוד ביטן: היום אני לא יכול להיכנס לזה.

דוד ביטן: יש מחקר, אני לא נכנס לשאלה על איכות המחקר.

תמר זנדברג: לא רק שאלת האיכות אלא גם לאן הוא מכוון.

<יוסי הראל-פיש: אין מקצועיות בתחום הזה בכלל.

<יוסי הראל-פיש: אין היום מקצועיות במחקר מדעי בתחום ההתמכרויות וכל מה שקשור לדברים המורכבים של צריכת חומרים ממכרים במסגרת המשרד לביטחון פנים.

דוד ביטן: אז על מה המחקר?

<יוסי הראל-פיש: המחקר היום נעשה ביחד עם גופים בינלאומיים שמתמחים ומתמקצעים בנושא הזה.

<יוסי הראל-פיש: אני יושב פה כבר כמה שעות ועוד לא שמעתי משפט אחד בצד המקצועי, למה צריך גוף עצמאי מבחינה מקצועית.

<יוסי הראל-פיש: תסתכלו על הדוגמה של האלכוהול במדינת ישראל, תראו מה קרה בשנות התשעים כאשר הוא לא היה תחת שרביט ניצוח של רשות לאומית ושיעורי ההשתכרות עלו מ-6% ל-22%.

<קריאה: ומה עם סמי "פיצוציות"?

<יוסי הראל-פיש: ברגע שזה נכנס אל תוך הרשות הלאומית ונעשתה עבודה מתכללת עם כל משרדי הממשלה הרלוונטיים הצלחנו להוריד את שיעורי ההשתכרות בחזרה ל-10%.

דוד ביטן: כולל חקיקה.

<יוסי הראל-פיש: בוודאי, אבל מי הוביל את החקיקה?

<יוסי הראל-פיש: זה חקיקה ומניעה וטיפול.

<איתן גורני: בדיוק.

<איתן גורני: לא רק אנחנו.

<יוסי הראל-פיש: זה מגוון קומפריאנסיבי.

<יוסי הראל-פיש: כל שאני אומר הוא שאם מסתכלים מבחינה מקצועית על התחום של התמכרויות לסמים ואלכוהול ומסתכלים איך היום בעולם, עם הידע המדעי שהצטבר והניסיון שהצטבר במדינות אירופה וצפון אמריקה, ידוע מכל ההצלחות שמוכיחות את זה שחייבים גוף שיכול לתכלל את זה בין משרדי הממשלה ולהוביל מדיניות לאומית.

<יוסי הראל-פיש: כאשר זה קורה, זה קורה גם בתוך הרשויות המקומיות כבבואה.

תמר זנדברג: אתה רק מתעלם מזה שהעולם – אני מסכימה אתך לחלוטין, דרך אגב – בתחום של מניעת התמכרויות הולך לכיוון של מניעת שימוש לרעה, תכלול התנהגויות.

תמר זנדברג: בעולם, ואת זה אצטט מנייר של מרכז המחקר והמידע של הכנסת שהונח בפנינו בישיבה הראשונה: "המלחמה בסמים כפי שהכרנו אותה בעולם נחלה כישלון".

תמר זנדברג: יש שינוי מן המדיניות הזאת לכיוונים אחרים, לכיוונים של טיפול במניעת התמכרויות, טיפול בשימוש לרעה בחומרים.

דוד ביטן: צריך לשנות את הדברים, אין ספק.

<יוסי הראל-פיש: כבוד יושבת-הראש, התשובה היא: זו בדיוק הסיבה שצריך רשות לאומית למלחמה בסמים ואלכוהול.

<יוסי הראל-פיש: אנחנו נמצאים בקשר עם כל אותם גורמים בינלאומיים ללמוד את השינויים הללו, אנחנו עם יד על הדופק, אנחנו בקשר עם כל הגורמים בארץ במשרדים השונים כדי כל הזמן להיות בחזית, כדי לדעת מה קורה ולאיזה כיוון השינויים מתפתחים.

<יוסי הראל-פיש: השינויים הללו מורכבים מאוד, זה לא שחור-לבן, זה לא כן לגליזציה-לא לגליזציה.

<יוסי הראל-פיש: המורכבות הזאת מחייבת עבודה מקצועית של אנשי מקצוע, ביחד עם מקבלי ההחלטות, ואת זה אפשר להוביל לא מתוך מחלקה בתוך אגף, את זה אפשר להוביל כרשות ממשלתית.

דוד ביטן: למה לא לעבוד הפוך, להשאיר את הרשות ולהעביר את הפעילות של "מצילה" ו"עיר ללא אלימות" לרשות?

דוד ביטן: כך אתה מתמקצע הרבה יותר טוב, עם הרבה יותר תקציב וגם חוסך כסף ומתייעל.

דוד ביטן: למה לא לעשות את זה הפוך?

<דני קריבו: שמעתם קודם את נציג משרד האוצר.

<דני קריבו: הצעת הפירוק היא שלהם.

<דני קריבו: הם הביאו את זה לממשלה והממשלה החליטה מה שהחליטה.

<דני קריבו: כפי שאמרתי, השר לביטחון פנים עם כניסתו למשרד ראה את הגופים השונים שפועלים בתחומים משיקים מול יעדי קהל דומים או זהים לעתים- - -

דוד ביטן: למה לא להעביר אותם לפעילות של הרשות?

<דני קריבו: הוא הקים צוות שבוחן מה צריך לעשות.

<דני קריבו: המשרד לביטחון פנים נכון לעכשיו לא מגובש האם זה צריך להיות בכיוון של מה שהציע משרד האוצר.

דוד ביטן: אז למה עושים את זה בחוק ההסדרים, אם כך?

<יהודה סויסה: אז למה מציעים לסגור את הרשות?

תמר זנדברג: הצוות הזה עדיין עובד במשרד לביטחון פנים?

<יהודה סויסה: אם הצוות עוד עובד, איך הגיעו למסקנות?

תמר זנדברג: מי עומד בראש הצוות?

<דני קריבו: המשנה למנכ"ל המשרד לביטחון פנים.

תמר זנדברג: הוא אמור להגיש את מסקנותיו לשר לפני אישור התקציב?

<דני קריבו: עד סוף החודש.

דוד ביטן: השאלה אם הם שוקלים את האפשרות לעבוד הפוך.

תמר זנדברג: נמצא פה סמנכ"ל המשרד, הוא יעביר את דבריך לשר.

דוד ביטן: נראה לי הגיוני יותר להעביר את הכול לרשות ואז ההתייעלות בתוקף, אין שום בעיה.

<איתן גורני: ב-19 בחודש אמורים להחליט סופית על הסעיף הזה.

דוד ביטן: נפגשו אתכם?

<איתן גורני: לא.

תמר זנדברג: במשרד האוצר?

<איתן גורני: כן.

<איתן גורני: גברתי היושבת-ראש, כל מה שדני קריבו אמר הוא שיש ועדה.

<איתן גורני: אנחנו חברים בוועדה.

<איתן גורני: והנה קם גוף ואמר: "ועדה זה דבר נהדר, אבל אנחנו לא צריכים אותה," ובא הגוף והחליט: "די, חותכים, סוגרים את החוק".

<איתן גורני: אז מה התועלת בוועדה?

<איתן גורני: מה היא תמליץ?

<איתן גורני: היא תמליץ לבטל את הביטול?

<איתן גורני: לכן אני פונה גם אליכם.

<איתן גורני: יש ועדה, אנחנו חברים בה.

<איתן גורני: עלו כאן כמה אופציות.

דוד ביטן: הוועדה יכולה להגיד מה שהיא רוצה.

דוד ביטן: תמליצו מה שאתם צריכים להמליץ.

<איתן גורני: באותה ועדה עלתה האופציה להשאיר אותנו, אבל היות והחלק של הקהילה הוא החלק המשותף בין כל הגופים לעשות ביחד, בכל הנוגע לקהילה לעשות סדר, וצריך לעשות סדר ואפשר יהיה לחסוך כסף, כי בקהילה – חצי משרה שלי, חצי משרה שלו, אני נותן 30 והוא נותן 40, בזה אפשר לעשות סדר וגם לחסוך.

<איתן גורני: ויחד עם זה, להשאיר את התינוק חי בכל התחומים של מניעה ודברים אחרים, ואנחנו עובדים על זה.

<איתן גורני: אז למה לא לתת לנו לעבוד?

<איתן גורני: למה לקפוץ ולייתר את כל העבודה?

<איתן גורני: כי ברגע שהחליטו – זה הלך.

תמר זנדברג: הדברים ברורים.

תמר זנדברג: אתה רוצה להשלים את דבריך?

<דני קריבו: עוד הערה אחת.

<דני קריבו: כפי שאמרתי, אנחנו בוחנים את המצב ומה צריך לעשות.

<דני קריבו: אתן לכם רק דוגמה אחת, דבר שמחבר את הרשות לפעילות שמתבצעת כרגע ב"מצילה" – גלישה בטוחה.

<דני קריבו: איפה קונה הנוער היום את סמי ה"פיצוציות"?

<דני קריבו: הם כבר לא הולכים לקיוסק, הם קונים אותם בפייסבוק.

<דני קריבו: זה, לדוגמה, מחבר בצורה הדוקה עד מאוד את המאמצים האלה.

<אורית שטרנברג: לכן אנחנו בוועדה משותפת.

<דני קריבו: ולכן אנחנו בוחנים מה צריך לעשות ואיך.

<איתן גורני: זאת דוגמה פנטסטית לשיתוף הפעולה עם המשטרה במובן הכי טוב עבור אזרחי המדינה, בדגש על הנערים.

תמר זנדברג: מכיוון שכרגע הסתיים הזמן שהיה מוקצה לישיבה הזו, בסבב בזק של 2 דקות לכל דובר נפנה ל-4 דוברים שנרשמו.

תמר זנדברג: לאחר מכן נעבור לשלי לוי ממרכז המחקר והמידע של הכנסת שכתבה את הנייר שהוגש לנו, נאפשר לחברי הכנסת אם ירצו לומר מילה לסיכום, ונסכם את הדיון.

תמר זנדברג: אהוד אורטל, מטה יחידת הסמים, רשות המסים, מכס, בבקשה.

תמר זנדברג: אחריו אירינה לוית מעמותת אלי"ס – ילדים שנפגעו מסמים.

<אהוד אורטל: שלום, גברתי, תודה לך על ההזדמנות.

<אהוד אורטל: בשני משפטים, אני עובד ביחידת המכס לנושא הברחת סמים משנת 1994.

<אהוד אורטל: בתפקיד הנוכחי כ-7 שנים.

<אהוד אורטל: את הרשות אני מכיר בעצם מאז הקמת היחידה והם אלה שסייעו להקמת היחידה, בין היתר גם תקציבית בהקמת הכלבייה, בקורסים וכדומה.

<אהוד אורטל: אני רוצה לציין ששיתוף הפעולה שלנו עם הרשות הלאומית למלחמה בסמים ובאלכוהול, מעבר לכך שהוא טוב, הוא חיוני.

<אהוד אורטל: דהיינו שיתוף הפעולה הוא מקצועי, הן בוועדות מקצועיות שאנחנו נמצאים בהן איתם, הן בחלוקת ידע ומידע מהארץ ומחוץ לארץ.

<אהוד אורטל: בכנסים שאנחנו כנציגי המדינה נוסעים להשתתף בהם בחוץ לארץ אנחנו מקבלים את הכבוד הראוי לנו בין היתר גם בזכות הרשות, שנמצאת שם כגוף מתכלל לאומי של מדינת ישראל, ואנחנו באמת מקבלים כבוד בנושא הזה.

<אהוד אורטל: שיתופי הפעולה שלנו עם הרשויות בחוץ לארץ נסמכים על כל מיני הסכמים בינלאומיים שיש לנו כרשות מסים, ובין היתר על-ידי הסכמים שיש לרשות הלאומית למלחמה בסמים ובאלכוהול, הסכמים מדיניים.

<אהוד אורטל: לדעתי אתם אפילו לא העליתם את נושא ההסכמים הבינלאומיים.

<איתן גורני: לא הספקנו.

<איתן גורני: זה כתוב במצגת.

<אהוד אורטל: בכל נושא ההסכמים הבינלאומיים שיש לרשות הלאומית למלחמה בסמים ובאלכוהול, כמדינת ישראל אנחנו מקבלים את הסיוע הזה ממדינות העולם ומהיחידות השונות.

<אהוד אורטל: בחצי הדקה האחרונה שנותרה לי, כגילוי נאות אומר, ואולי גם בפן האישי, זוגתי לחיים היתה מתאמת של הרשות הלאומית למלחמה בסמים ובאלכוהול וכמי שיצא איתה בלילות בסיירת הורים וכולי, הפעילות שהחבר'ה האלה עושים בשטח זה הצלה, זה עבודת קודש.

<אהוד אורטל: תמיד אמרתי את זה גם לחבר'ה שם כשנפגשנו איתם בשטח: אם אתם תיפלו מהידיים של הרשות אתם תגיעו לידיים שלי וזה יהיה פחות נעים.

<אהוד אורטל: אמרתי את זה כהלצה, אבל חשיבות העבודה שלהם לא תסולא בפז.

תמר זנדברג: תודה רבה.

תמר זנדברג: אירינה לוית, בבקשה.

<אירינה לוית: אני יושבת-ראש עמותת אלי"ס – אימהות למען ילדים בסיכון.

תמר זנדברג: אני רק רוצה לציין שהעמותה שלך הגישה תלונה לוועדת האתיקה נגדי אז אני מודה לך על התלונה.

תמר זנדברג: התלונה נדחתה.

תמר זנדברג: בבקשה.

<אירינה לוית: שמי איאינה לוית, אני יושבת-ראש עמותת אלי"ס – אימהות למען ילדים בסיכון.

<אירינה לוית: אני מדברת עברית לא כל-כך טוב ולכן אני מבקשת שיתרגמו את דבריי מרוסית.

תמר זנדברג: אין בעיה, רק ממש בקצרה.

<אירינה לוית: (נושאת דברים בשפה הרוסית.

<אירינה לוית: דבריה תורגמו על-ידי דוד אסייג.

<אירינה לוית: ) פנו אליי יותר מאלף אנשים בשנה האחרונה.

<אירינה לוית: יש לי רק דברים טובים, דברים שמחממים את הלב להגיד על הרשות הלאומית למלחמה בסמים ובאלכוהול.

<אירינה לוית: זאת הכתובת היחידה שאנחנו פונים אליה בשביל לקבל עזרה, בנוסף למשרד הבריאות.

<אירינה לוית: בנו תמיד תומכים ואף פעם לא ענו לנו את התשובה לא.

<אירינה לוית: אנחנו ביחד מסתובבים בתחנה המרכזית.

<אירינה לוית: אנחנו עובדים בשיתוף פעולה.

<אירינה לוית: כל העזרה וכל התמיכה בהורים שאנחנו מטפלים בהם – אנחנו פונים לרשות למלחמה בסמים ומקבלים עזרה.

<אירינה לוית: אנחנו תמיד מקבלים תמיכה ועזרה מקצועית שיחד איתה נוכל לסייע.

<אירינה לוית: אנחנו לא ממש מכירים את פרויקט "עיר ללא אלימות" ואת פרויקט "מצילה".

<אירינה לוית: יום-יום כמות המשתמשים גדלה, מספר ההורים שילדיהם משתמשים בסמים ופונים אלינו גדל כל הזמן, יום-יום.

<אירינה לוית: וגם הגיל, פעם זה היה מגיל 16 והיום מגיל 14.

<אירינה לוית: אותנו לא מעניין אילו משכורות מקבלים ברשות.

<אירינה לוית: מעניין אותנו מה קורה בשטח ואנחנו מקבלים תמיכה וזה העיקר, המבט המקצועי של הרשות עוזר לנו.

<אירינה לוית: תודה.

תמר זנדברג: תודה רבה.

תמר זנדברג: גיל לוקסנבורג, יושב-ראש עמותת "קנאביס רפואי בישראל", בבקשה.

תמר זנדברג: אחריו ווגאי טבג'ה.

<גיל לוקסנבורג: קודם כול, תודה.

<גיל לוקסנבורג: כפי שכבוד היושבת-ראש הכריזה, המלחמה בסמים כפי שנערכה, בעולם לפחות, כשלה.

<גיל לוקסנבורג: אנחנו רואים שבמדינת ישראל הרשות למלחמה בסמים, לפחות מן ההיבט שלנו כמטופלי קנאביס רפואי, נמצאת בכפילות מוחלטת למשרד לביטחון פנים בכל מה שנוגע לתחום הזה.

<גיל לוקסנבורג: בכל ועדות ההיגוי, בכל הוועדות, בכל מקום נמצאים גם נציגי המשרד לביטחון פנים וגם נציגי הרשות הלאומית למלחמה בסמים ובאלכוהול, שמציגים בדיוק אותה עמדה ונוגעים באותן נקודות.

<גיל לוקסנבורג: הם נוגעים בהתמקדות באכיפה, הם מסתכלים על המטופלים של הקנאביס הרפואי ומציגים אותם בעצם כסוחרי סמים בפוטנציה, והרבה בגלל חוסר בהדרכה וחוסר בנגישות וחוסר בסיוע שלהם בעצם תוך כדי הדרך.

<גיל לוקסנבורג: אנחנו כן שומעים שוב ושוב בוועדה טענות לגבי מטופלי קנאביס רפואי, שדרכם יש זליגה אל השוק, ללא שניתן שום גיבוי של נתונים ומספרים כזה או אחר.

<גיל לוקסנבורג: חורה לי לשמוע את זה שוב ושוב וחורה לי על הכפילות גם כי אין בה באמת צורך בהיבט שלנו.

<גיל לוקסנבורג: בעניין המחקר, לא ראיתי שום מחקר שהוקצה מטעם הרשות לבדיקת הנתונים האלה שלא הוצגו, ואני לא בא אליהם בטענות, זה חלק מתקציב המחקר של הרשות עד כה שהוקצה לפרויקטים של מחקר.

<גיל לוקסנבורג: כנראה שאף אחד לא הרים את הכפפה אבל בפועל עד היום זה המצב.

<קריאה: זה לא מדויק.

<גיל לוקסנבורג: אנחנו רואים שמבחינת תקציבים, זה עיקר הדיון פה.

<גיל לוקסנבורג: כן היה קמפיין מטעם הרשות למלחמה בסמים שעיקרו האמירה "אנחנו תומכים בקנאביס רפואי".

<גיל לוקסנבורג: פרט לכספים, שהוערכו במאות אלפי שקלים אבל אני לא יודע לומר מספר מדויק, השקף הועבר מהר מדי, 150,000 שקלים, קמפיין שכל מטרתו לומר "אנחנו אתכם", שזה טוב- - -

<קריאה: לא אתכם.

<קריאה: עם המטופלים.

<גיל לוקסנבורג: כן, עם המטופלים.

<גיל לוקסנבורג: אני מייצג פה את המטופלים.

<גיל לוקסנבורג: אבל חבל שלא הקציתם את הכספים האלה להדרכה, להסברה ולמניעה של זליגה.

<גיל לוקסנבורג: אם הייתם מקצים טיפה מהפעילות וטיפה ממה שעשיתם עד כה במהלך כל העשור של פרויקט הקנאביס הרפואי בישראל אולי הדברים היו נראים אחרת, אולי היה צורך גם בפחות תקציבים כדי לתקן את הפער בין מה שקיים היום ובין הצורך שקיים.

<גיל לוקסנבורג: הדבר האחרון שאני רוצה לומר, לפני מספר חודשים פנינו ביחד עם מספר רופאים ביוזמה לשיתוף פעולה ובאמת נענינו לשיתוף פעולה נרחב מאוד בהסכמה מטעם הרשות להסברה למטופלים, באמת בשביל למנוע את זה.

<גיל לוקסנבורג: היום כשהתקציב הולך, ואולי כשהם יעברו מלהיות רשות להיות תחת המשרד לביטחון פנים, אני מקווה מאוד שהפרויקט הזה לא ייפול רק בגלל המעבר הזה.

תמר זנדברג: תודה רבה.

תמר זנדברג: ווגאי טבג'ה, מנחה ארצית ליועצי אתיופיה מן הרשות למלחמה בסמים, בבקשה.

תמר זנדברג: אחריה דניאל מרציאנו.

<ווגאי טבג'ה: תודה.

<ווגאי טבג'ה: אתייחס להיבט אחר שעליו דיברנו ברשות.

<ווגאי טבג'ה: אני עובדת הרשות הלאומית למלחמה בסמים ובאלכוהול.

<ווגאי טבג'ה: אני נמצאת בעצם באגף קהילה, שם אחד הדברים שאנחנו מפתחים, בהמשך למה שנאמר, הוא את כל נושא העבודה המגזרית.

<ווגאי טבג'ה: מאחר ומדינת ישראל היא רב-תרבותית ובכל פעם יש עולים חדשים מכל מיני מדינות, חלק מן הבעיות בתחום סמים ואלכוהול לא תמיד מוכרות ולא תמיד מונגשות נכון.

<ווגאי טבג'ה: כחלק מן התהליך הזה הוקם מערך הסברה מגזרי.

<ווגאי טבג'ה: יש לנו את המגזר האתיופי, שאני כרגע מייצגת אותו, יש לנו את מגזר חבר העמים, את המגזר הערבי או החברה הערבית, המגזר הצרפתי ומגזר החרדים, ועוד היד נטויה.

<ווגאי טבג'ה: ברשות הלאומית מצאתי מקום שבו אוכל להתפתח בתחום ההסברה באמהרית.

<ווגאי טבג'ה: הקהילה יוצאת אתיופיה היא קהילה מסורתית מאוד, שבאה מחברה סגורה מאוד, שנושא הסמים והאלכוהול רחוק ממנה מאוד.

<ווגאי טבג'ה: זה תחום שאנחנו בעצם בונים מאפס.

<ווגאי טבג'ה: אחד הדברים שאני מקבלת ברשות, גם כעובדת וגם כמובילה בתחום, זה קידום מקצועי, התנסות בדרך, איך עושים הסברה נכונה לקהילה שבאה מתרבות שונה לחלוטין, בשפה אחרת לחלוטין ואיך אנחנו מטמיעים את הנושא הזה גם בשפה האמהרית, לא רק בשפה העברית, כאשר האלמנטים והמסרים הרגשיים שונים מאוד.

<ווגאי טבג'ה: כפי שחלקכם יודעים, נושא של אלכוהול בקהילת יוצאי אתיופיה הוא אחת הבעיות הכי קשות שלנו, בעיקר בקרב הנוער, כפי שקורה גם בחברה הישראלית.

<ווגאי טבג'ה: אחד הדברים שאנחנו עושים הוא הסברה להורים איך להנגיש את הידע, קודם כול בראש ובראשונה הידע, איך אנחנו נותנים להם ידע שהאלכוהול מסוכן.

<ווגאי טבג'ה: הרי זה משהו שהם לא הכירו באתיופיה, זה משהו שהם נתקלו בו כאן, זה משהו שאנחנו חיים אתו יום-יום בתוך התרבות הישראלית.

<ווגאי טבג'ה: זה בעיניי אחד הדברים שאפשר להגיד על הרשות הלאומית כרשות שמתפתחת ורואה את הצורך בשטח ומאתרת את הצורך בשטח ומפתחת מענים.

<ווגאי טבג'ה: אני לא בטוחה שאני יכולה להיות בטוחה, לאור היכרותי ברפרוף את המשרד לביטחון פנים, שאפשר יהיה לעשות את זה שם.

<ווגאי טבג'ה: תודה.

תמר זנדברג: תודה רבה.

תמר זנדברג: חבר הכנסת ביטן, אחריו דניאל מרציאנו.

דוד ביטן: רציתי לומר שלא רק שלא השתכנעתי שצריך לפרק את הרשות, אלא השתכנעתי שצריך לחזק אותה.

דוד ביטן: לא צריך לפסול את הרעיון שתהיה התייעלות דווקא על-ידי כך שאת שני הפרויקטים שיש במשרד לביטחון פנים יכניסו אל תוך הרשות כדי לשפר ולייעל את שלושת הפרויקטים ביחד.

דוד ביטן: ברור לגמרי שזה לא צריך להיות בחוק ההסדרים מכיוון שבקושי דיברו איתם.

דוד ביטן: אי אפשר לעשות פירוק בלי להיפגש עם האנשים שמטפלים בזה וללמוד את הבעיה.

תמר זנדברג: תודה רבה.

תמר זנדברג: דניאל מרציאנו, בבקשה.

<דניאל מרציאנו: אני מנהל שיקום שכונות.

<דניאל מרציאנו: אני ממשיך דרכו של סעדיה מרציאנו עליו השלום, האיש שהיה שותף עם יצחק רבין בהקמת הרשות למלחמה בסמים.

<דניאל מרציאנו: חזרתי לא מזמן מארצות-הברית, נפגשתי עם שופט פדרלי שלפני כמה שנים טיפלנו ביחד בבחור שהיה נרקומן בארצות-הברית, עשה פשע ועמד להיכנס לבית-סוהר.

<דניאל מרציאנו: פנינו לשופט, ביחד עם אחי עליו השלום כשעוד היה חי, הוא הציע לי לשלוח מכתב.

<דניאל מרציאנו: פנינו לכבוד השופט ובעקבות המכתב של מטה השכונות השופט התעניין ורצה לדעת מה זה הגוף "מטה השכונות בראשות סעדיה מרציאנו", מי האיש הזה.

<דניאל מרציאנו: הבאנו את הבחור הזה מארצות-הברית.

<דניאל מרציאנו: נפגשתי עם אותו שופט פדרלי לפני שבועיים והוא סיפר לי שהוא היה כל-כך מבסוט שיש גופים כאלה במדינת ישראל.

<דניאל מרציאנו: הרשות למלחמה בסמים, רבותי, היא גוף אדיר.

<דניאל מרציאנו: אני לא מאמין שמשטרת ישראל, שהיום לא יכולה להתמודד עם הפשע של הקטנים והגדולים, עכשיו רוצים להוסיף לה את הדבר היפה הזה, אנשים למודי ניסיון, אנשים שעושים עבודת קודש.

<דניאל מרציאנו: מספיק היה להתקשר בטלפון ומייד לקבל תשובה ופתרון.

<דניאל מרציאנו: לסגור?

<דניאל מרציאנו: יש לי רעיונות לסגור כל מיני גופים במדינת ישראל שתקציבים זורמים אליהם בלי חקירה ובלי שאלות.

<דניאל מרציאנו: רבותי, פה זה הצלת נפשות.

<דניאל מרציאנו: הגוף הזה עושה למען מדינת ישראל.

<דניאל מרציאנו: הגיע הזמן שהאנשים האלה יקבלו את פרס ישראל.

תמר זנדברג: תודה.

תמר זנדברג: נציג צה"ל, אלוף משנה ארז רבן, בבקשה.

תמר זנדברג: אחריו ד"ר ברקת שיף.

<ארז רבן: אני מפקד מצ"ח.

<ארז רבן: בקצרה, 3-4 נקודות עיקריות.

<ארז רבן: צה"ל פועל בשני מאמצים: במאמץ אכיפה ובמאמץ חינוך והסברה.

<ארז רבן: אנחנו רואים ברשות הלאומית למלחמה בסמים ובאלכוהול כנושאת באחריות לאומית, בעיניי צה"ל, למניעת שימוש בסמים ולצה"ל יש קשר הדוק, ארוך-שנים ואפקטיבי מאוד עם הרשות.

<ארז רבן: לאורך השנים הרשות מהווה אוטוריטה ומקור לידע עבור צה"ל.

<ארז רבן: הרשות מהווה עבורנו מקום מפגש ללמידה הדדית ולהעשרה בין הגופים.

<ארז רבן: ראיתם קודם את הגופים הרבים ואנחנו נפגשים שם.

<ארז רבן: צריך לומר שאני גם חבר במועצת הרשות.

<ארז רבן: הרשות מהווה גם מקור בר-סמכא שבו אנחנו מציגים אישורי תוכניות ותכלול של תוכניות לפעולה.

<ארז רבן: פעילות הרשות בצה"ל היא פרקטית, היא פרודוקטיבית והיא רותמת את המפקדים, מצעיר החיילים ועד בכיר המפקדים, לפעילויות רבות, להרצאות רבות, ורותמת את המפקדים לפעילות הסברה ופעילות מניעה בתוך הצבא.

<ארז רבן: היא מסייעת לנו רבות בכל הפעילות.

<ארז רבן: צה"ל פותח את השערים בפני הרשות למלחמה בסמים ובאלכוהול בשל המקצועיות והיותה גוף רשמי ומקבל את הפעילות הזו בתוך הצבא בברכה רבה.

<ארז רבן: כל אנשי הרשות מופיעים בפני הצבא, גם בפני חוקרי מצ"ח, ועוסקים בעידוד ובהפיכת האנשים לשגרירים בנושא הזה.

<ארז רבן: מילה אחרונה לגבי מניעה, בענייני טרמינולוגיה.

<ארז רבן: כדאי לזכור שבהקשרים של מניעה כאשר מסתכלים על המשטרה בכלל, מניעה לא נמדדת רק במה תפסת אלא גם במה מנעת, ואת זה קשה מאוד למדוד.

<ארז רבן: קל יותר למדוד כאשר מציבים אקדח מהירות ורואים רכב שנתפס נוסע מהר מדי, אבל במקביל יש עוד 20 שנמנעים מנסיעה מהירה.

<ארז רבן: כאן יש היבטים שקשה לאמוד אותם בהקשרים של מניעה.

<ארז רבן: תודה.

תמר זנדברג: תודה רבה.

תמר זנדברג: אגיד רק שבמושב הכנסת הבא יהיו לנו לפחות שני דיונים ספציפיים בנושא שימוש בסמים ואלכוהול בצה"ל אז אפשר לומר, צפו פגיעה.

תמר זנדברג: ד"ר ברקת שיף, בבקשה, ואחריה אורן ליבוביץ.

תמר זנדברג: אחריהם קרן רוט ממשרד החינוך, ד"ר פאולה רושקה ממשרד הבריאות, חוקרת מרכז המחקר והמידע של הכנסת ואנחנו נסכם.

תמר זנדברג: דר ברקת שיף, דקה וחצי לרשותך, בבקשה.

<ברקת שיף קרן: ראשית, תודה שאת נותנת לי לדבר.

<ברקת שיף קרן: לפי עניות דעתי, מתוך הניסיון שלי בטיפול בחולים, אי אפשר להפריד את השימוש בקנאביס רפואי משימוש בקנאביס באוכלוסייה הכללית.

<ברקת שיף קרן: נכון להיום, כפי שאמר צבי הנדל שלא נמצא כאן, יש הרבה חולים שמקבלים קנאביס אבל יש הרבה יותר חולים שעוד צריכים קנאביס.

<ברקת שיף קרן: נכון להיום בגלל המדיניות של מדינת ישראל, שחלקה נבעה מתוך תפיסת העולם של הרשות למלחמה בסמים ובאלכוהול, משרד הבריאות הנחה את האנשים שאחראים על זה למנוע מחולים לקבל טיפול.

<ברקת שיף קרן: נכון שעכשיו הרשות למלחמה בסמים ובאלכוהול בעד קנאביס רפואי אבל יש צורך לתקן את המעוות שקרה במשך 10 השנים האלה, שכבר היה קנאביס רפואי אבל נמנע טיפול כזה מחולים.

<ברקת שיף קרן: היום משרד הבריאות, והרבה רופאים שקיבלו את האינדוקטרינציה שלהם מהתפיסה של הרשות למלחמה בסמים ובאלכוהול, איכשהו תקועים בנושא הזה.

<ברקת שיף קרן: יש לציין שבפורטוגל השיטה לטפל באנשים שצורכים סמים היא לתת להם את האפשרות להשתמש בסמים, תוך כדי מתן אפשרות לשיקום בקהילה, ולא מלחמה נגד האנשים.

<איתן גורני: לא סתם לתת, אלא לתת ולעשות טיפול.

<דניאל מרציאנו: כלומר, במדינה כמו שלנו לתת סמים...

<דניאל מרציאנו: שמדינות ערב יביאו סמים יותר מהר אלינו?

<ברקת שיף קרן: אני לא מדברת על מדינות ערב.

<קריאה: חבר'ה, אל תפתחו את הדיון הזה.

<דניאל מרציאנו: תכניסי את מדינות ערב לפה מהר יותר.

<ברקת שיף קרן: מר מרציאנו, לצערי גם כשאתה אוכף מדיניות הרבה מאוד אנשים משתמשים בכל מיני דברים שאתה לא יכול לשלוט עליהם.

<דניאל מרציאנו: כשאנחנו נהיה בפורטוגל, באירופה, נחשוב על זה.

תמר זנדברג: מר מרציאנו, זכות הדיבור שלך ניתנה ואף הסתיימה.

תמר זנדברג: אורן לבוביץ, בבקשה.

<אורן לבוביץ: שלום לכולם.

<אורן לבוביץ: אני יושב-ראש "עלה ירוק".

<אורן לבוביץ: כמי שהוא ותיק, שיכול לעשות דוקטורט על הרשות למלחמה בסמים ובאלכוהול, לפחות ב-5 השנים האחרונות, אפתיע אתכם.

<אורן לבוביץ: גם אני לא חושב שהרשות למלחמה בסמים צריכה להיסגר.

<אורן לבוביץ: הרשות עושה עבודה כל-כך נפלאה עם מטופלים נזקקים המכורים להירואין ואופיאטים ואופיאואידים למיניהם ובאמת מנסה לעשות עבודה טובה.

<אורן לבוביץ: לא מספיק טובה, אבל מנסה לעשות.

<אורן לבוביץ: משום מה בתחום הקנאביס וצרכניו הגישה אחרת לחלוטין – אין טיפול, אין שיקום, אין עזרה.

<אורן לבוביץ: יש הפללה, יש תמיכה בחוק פלילי ויש קידום אג'נדות אנטי קנאביסטיות.

<אורן לבוביץ: למה זה מוזר ולמה זה מעורר חשדות?

<אורן לבוביץ: כי מנגד הרשות למלחמה בסמים החל משנת 2009 ניסתה בפועל להשתלט על ענף הקנאביס הרפואי.

<אורן לבוביץ: מה שקרה, יש פה רשות ממשלתית שניסתה לאחוז בחבל משני קצותיו, מצד אחד ליצור מלחמה נגד צרכני הפנאי של קנאביס, ומצד שני להשתלט על כל קנאביס שנמכר באופן חוקי עם רישיון, אג'נדה מוכרת של כל קרטל.

<אורן לבוביץ: פספסתם כמה דברים במצגת שמר גורני הציג בתחילת הדיון, פספסתם כמה דברים.

<אורן לבוביץ: מלבד המעבר למשרד לביטחון פנים בשנת 2009, זו השנה שבה מונה יאיר גלר לתפקידו, בניגוד להחלטת ועדה ובניגוד להוראת בג"ץ, בהחלטה של השר אהרונוביץ ממפלגת ישראל ביתנו.

<אורן לבוביץ: היתה אמורה להתמנות יעל ארן, היא זכתה במקום הראשון במכרז.

<אורן לבוביץ: תוך שנה מאז מינויו של יאיר גלר לתפקיד עלתה משכורתו של גלר ושל כל חבר האנשים שיושבים פה ב-26% בכל שנה, ויש את הנתונים האלה באתר משרד האוצר, תסתכל בעצמך אחר-כך.

<אורן לבוביץ: אקצר בדברי על אף שיש המון מה להגיד.

<אורן לבוביץ: בשנת 2011 הוחלט לפרסם מכרז לקנאביס רפואי.

<אורן לבוביץ: שר הבריאות החליט על דעת עצמו ובתמיכה ובעידוד של יאיר גלר, המנכ"ל שאינו נמצא פה וחשוד בשחיתות ושוחד, להעביר את ענף הקנאביס הרפואי לידיה של הרשות למלחמה בסמים.

<אורן לבוביץ: רק עתירה לבג"ץ של המגדלים מנעה את המעבר הזה.

<אורן לבוביץ: באותם ימים, אגב, רמי כהן, מנכ"ל משרד החקלאות שאחראי על מגדלי הקנאביס הרפואי, קיבל 56,000 שקלים על כתיבת דוח בן 10 עמודים.

<אורן לבוביץ: תעשו את החשבון לבד כמה עולה עמוד.

<אורן לבוביץ: גם רמי כהן, גם יאיר גלר וגם נציגי ישראל ביתנו, כולנו יודעים איך הם סיימו ולאן הם הגיעו לפני 8 חודשים.

<אורן לבוביץ: עכשיו אדבר ממש בקצרה.

<אורן לבוביץ: דיברו פה יפה על הדברים הנפלאים שהרשות למלחמה בסמים ועושה, וכפי שאמרתי, באמת היא עושה דברים חשובים, אבל לא דיברו על עוד דברים שהרשות עושה שלא כל-כך הוגנים ויפים.

<אורן לבוביץ: במשך השנים האחרונות הרשות נוהגת לקחת מאמרים, מסמכים, נתונים רשמיים של מקבילתה האמריקאית, ה-NADA, לזייף אותם ולרשום שקרים ונתונים שונים לחלוטין מן המקור.

<אורן לבוביץ: היא משתפת פעולה עם ארגונים קיצוניים נוצריים, שבארצות-הברית מוכרזים כבלתי חוקיים.

<אורן לבוביץ: היא משתפת פעולה עם ארגון הסינטולוגיה.

<איתן גורני: אפריע לך.

<איתן גורני: ארגון הסינטולוגיה לא שותף לפעולות שלנו.

<אורן לבוביץ: אתם משתפים אתו פעולה.

<איתן גורני: לא נכון.

תמר זנדברג: כל אחד יגיד את דברו בזמנו שלו.

תמר זנדברג: בדיון הזה, בניגוד לדיונים קודמים, אתם קיבלתם את כל השעה וחצי הראשונות.

תמר זנדברג: עכשיו אנחנו עושים סבב קצר לשמוע גורמים שונים, חלקם מתנגדים לעמדה שלכם, אין מה לעשות.

<יהודה סויסה: אבל לא ידענו שיבואו אנשים שמסלפים.

<אורן לבוביץ: הכול כתוב ואת הכול אני יכול להראות לך.

<אורן לבוביץ: שני דברים אחרונים, כי אני רואה שבלתי אפשרי לנהל פה דיון.

<אורן לבוביץ: אני בא לפה כבר פעם שנייה ושום דבר לא מתקדם.

<אורן לבוביץ: שני דברים לסיום כי חבל על הזמן של כולנו.

<יהודה סויסה: - - -

תמר זנדברג: אם אפשר, היושב-ראש שלכם כבר עשה לכם את השירות הכי גרוע בתחילת הדיון.

תמר זנדברג: אם אתה רוצה להמשיך את דרכו תצא עכשיו החוצה.

<יהודה סויסה: למה?

תמר זנדברג: ככה, כי אתה מפריע לדיון הזה מתחילתו.

תמר זנדברג: יש כאן נציגים בכירים ממך שייצגו אותך, חלקם טוב יותר, חלקם טוב פחות.

תמר זנדברג: אל תמשיך בדרך הטובה פחות.

תמר זנדברג: בבקשה.

<אורן לבוביץ: הרשות למלחמה בסמים היא לא רשות למלחמה בסמים אלא רשות למלחמה בבני אדם, באנשים, באזרחים, באנשים שיכול להיות שכואב להם, יכול להיות שקשה להם, יכול להיות שהם התמכרו, יכול להיות שהם משתמשים באקונומיקה או מריחים דבק מגע.

<ארז רבן: והם מסכנים אותנו.

<אורן לבוביץ: מסכנים את עצמם.

<אורן לבוביץ: ואף-על-פי-כן זה לא סיבה טובה לרשום להם תיק פלילי, להרוס להם את החיים, להוציא על זה מיליארדי שקלים, לזרוק אותם לכלא, זה לא סיבה מספיק טובה.

<אורן לבוביץ: אם אתה רוצה מדיניות נכונה כלפי צרכני הקנאביס תעשה מה שאתה עושה עם צרכני ההירואין.

דוד ביטן: עם כל הכבוד, אתה מגיע לפה ומטיח האשמות קשות.

<אורן לבוביץ: הכול מגובה.

<אורן לבוביץ: זה לא עניין פוליטי.

<אורן לבוביץ: זה עניין חברתי.

דוד ביטן: הציבור לא תומך בעמדות האלה.

<אורן לבוביץ: ארגונים שקוראים לעצמם "ארגון עולם ללא סמים" לא יודעים מה זה סמים, לא מבינים את המושג סמים ולא יודעים איך להילחם בהם.

<אורן לבוביץ: הדבר האחרון שאגיד, יש להקים גוף במקום הרשות למלחמה בסמים, שירכז תחת אחריותו, אחרי שילמד איך מבצעים הסדרה של שוק הסמים בחוק, איך מטפלים באנשים, איך מפסיקים את ההפללה.

דוד ביטן: רשות שתסכים עם העמדות שלך, זה מה שאתה רוצה.

תמר זנדברג: תודה רבה.

תמר זנדברג: קרן רוט איטח ממשרד החינוך, אחריה ד"ר פאולה רושקה ממשרד הבריאות.

<איתן גורני: אני רוצה רק להגיד, נאמרו כאן דברי שקר וכזב.

תמר זנדברג: בסדר, נרשם בפרוטוקול.

<קרן רוט איטח: רק בקצרה, אני מבקשת לומר שמשרד החינוך מפעיל תוכניות למניעת שימוש לרעה בסמים ובאלכוהול ועובד בשיתוף פעולה עם מספר גורמים, ביניהם בתחום הזה בשיתוף פעולה הדוק מאוד ומשמעותי עם הרשות הלאומית למלחמה בסמים ובאלכוהול.

<קרן רוט איטח: אני מבקשת לומר שלהתייחס לנושא של סמים כמניעת פשיעה זה לעשות רדוקציה של הבעיה, בוודאי כשמדברים על מתבגרים זה לעשות הפחתת ערך של התופעה ולא להסתכל על זה בצורה הרבה יותר מורכבת מאשר רק מניעת פשיעה.

<קרן רוט איטח: החשש שלי, מה יחזיק את הנושא הזה על סדר היום הציבורי כאשר מתייחסים לבני נוער ומתבגרים?

תמר זנדברג: תודה.

תמר זנדברג: ד"ר פאולה רושקה, משרד הבריאות, בבקשה.

תמר זנדברג: אחריה שלי לוי ממרכז המחקר והמידע של הכנסת.

<פאולה רושקה: חשוב לי מאוד להדגיש שאני מאוד מודאגת.

<פאולה רושקה: אם הנושא שהרשות מטפלת בו יעבור למשרד לביטחון פנים זה יהיה מאוד סטיגמטי וכבר כך בזמנו, כאשר עבר ממשרד ראש הממשלה למשרד לביטחון פנים, קיבלנו מן העולם הערות קשות מאוד, מה פתאום זה עובר לתחום האכיפה.

<פאולה רושקה: כי התחום הרבה יותר רחב – זה לימוד של הנושא, זה הסברה, זה גם טיפול.

<פאולה רושקה: בנושא הטיפול אני מודאגת מאוד.

<פאולה רושקה: נושא הטיפול יבוא דרך המשרד לביטחון פנים?

<פאולה רושקה: כבר כך התקציבים שאנחנו מקבלים במשרדים עבור טיפול הם ממש מזעריים, ואנחנו יודעים כמה קשה לטפל באנשים וכמה קשה להגיע אליהם ולטפל בהם בצורה המיטבית.

<פאולה רושקה: בשנים האחרונות יש גם התמכרות לתרופות מרשם, שזה תופעה שלא נותנים עליה את הדעת, וגם אין תקציבים.

<פאולה רושקה: זה נושא שבו הרשות היתה מוכנה לעבוד ביחד אתנו.

<קריאה: כשפנו לרשות וביקשו ממנה עזרה, מטופלים שהרגישו שיש להם צורך בעזרה, הרשות לא נענתה לזה.

<פאולה רושקה: אני נעזרת מאוד בתקציבים שלהם לגבי הדרכה, ימי עיון, הכשרות לצוותים רפואיים, כולל מול קופות-החולים.

<פאולה רושקה: המשרד לצערנו לא נותן לי את התקציבים לזה ואם הרשות לא תהיה אני מודאגת מאוד מה יהיה בתחום שלנו.

תמר זנדברג: תודה רבה.

תמר זנדברג: שלי לוי, מרכז המחקר והמידע של הכנסת.

תמר זנדברג: אחריה חבר הכנסת עבדאללה אבו מערוף ונסכם.

<שלי לוי: אני רק רוצה להתייחס לכמה דברים שנאמרו בהקשר של מרכז המחקר והמידע של הכנסת.

<שלי לוי: במכתב שהגשנו ציינו את הסוגיה שכבר נדונה בוועדה הזאת בשנים הקודמות, על השוני באופן הצגת הנתונים בין הרשות לבין משרד האוצר.

<שלי לוי: בסך הכול הראינו שיש שוני באופן שבו הם מציגים את סך התקציב הכולל שמתקבל מאוצר המדינה.

<שלי לוי: הוועדה ביקשה כמה פעמים שהגורמים יגיעו לוועדה ויסבירו את השוני בין הנתונים.

<שלי לוי: הגורמים – משרד האוצר, המשרד לביטחון פנים וגם הרשות – התחייבו לעשות את זה, לאחרונה בנובמבר 2014.

<שלי לוי: זה הדבר היחיד שהצגנו במכתב.

<שלי לוי: דבר נוסף, למיטב הבנתי לא הגשנו מחקר שמדבר על כישלון של המלחמה העולמית בסמים ובאלכוהול באופן כללי.

<שלי לוי: עד כמה שאני מבינה, זה דוח שהגיש ארגון בינלאומי שעוסק בסוגיה הזאת.

<שלי לוי: להבנתי אנחנו לא הגשנו מסמך כזה.

תמר זנדברג: אין פה מחלוקת.

תמר זנדברג: ציטטתי מסקירה שאתם הבאתם.

תמר זנדברג: אתם לא קובעים עמדה.

דוד ביטן: איך אפשר לקבוע כישלון או לא כישלון?

תמר זנדברג: אפשר.

תמר זנדברג: מי שמכיר את התחום ועוקב אחריו יכול.

דוד ביטן: יכול להיות שמה שהם עושים מוריד את האחוזים.

דוד ביטן: אפשר לדעת מה גרם ומה לא גרם לשינוי?

תמר זנדברג: זה לא הנושא כרגע.

<איתן גורני: קראתי את המסמך, אולי לא כולם קראו אותו, ואם רוצים אגיד בשתי מילים מה כתוב במסמך.

תמר זנדברג: מכיוון שקראנו את המסמך ואתה לא היחיד שקראת אותו אז אנחנו יודעים מה כתוב בו.

דוד ביטן: אי אפשר לבדוק כישלון או לא כישלון.

דוד ביטן: יכול להיות שהורדתם בכמה אחוזים.

תמר זנדברג: חבר הכנסת עבדאללה אבו מערוף, בבקשה.

תמר זנדברג: איתן גורני, אחריו תוכל לומר משפט אחד לסיכום, ואז אני אסכם.

עבדאללה אבו מערוף: העניין רציני מאוד.

עבדאללה אבו מערוף: לא עניין של עשרות מיליוני שקלים, של 20 מיליון שקלים או 60 מיליון שקל, זה לא העניין.

עבדאללה אבו מערוף: לצערי הרב נתפסנו קצת לעניין הכספי.

עבדאללה אבו מערוף: אכן צריך להתייעל, יש שם דברים שהם פליליים או לא פליליים, לא אנחנו ניכנס לזה ולא חברת הכנסת תמר זנדברג יושבת-ראש הוועדה תיכנס לזה.

עבדאללה אבו מערוף: יש משטרה, נערכות חקירות.

עבדאללה אבו מערוף: עצם העובדה שהנושא הועלה סימן שיש בעיה.

עבדאללה אבו מערוף: לכן צריך להתייעל, להתייעל ולהתייעל וצריך למצוא את הדרך הנכונה איך הרשות תמשיך לפעול בדרך הנכונה לטובת האזרחים.

עבדאללה אבו מערוף: לא רק במובן של פשע, עניין מניעת פשע מובן, אלא גם במובן של הצלת אנשים.

עבדאללה אבו מערוף: אני תומך בדבריו של הקולגה שלי חבר הכנסת דוד ביטן, וגם של הקולגה שלי ד"ר פאולה רושקה.

עבדאללה אבו מערוף: צריך לדון לעומק במצב.

עבדאללה אבו מערוף: אני בעמדתו של חבר הכנסת ביטן, שאין להעלות את הנושא במסגרת חוק ההסדרים.

עבדאללה אבו מערוף: צריך לדון מחדש בעניין.

תמר זנדברג: תודה רבה.

תמר זנדברג: איתן גורני, בבקשה.

<איתן גורני: אני מודה על הדיון.

<איתן גורני: הועלו הרבה דעות, ביניהן הרבה דעות שמצדיקות אותנו.

<איתן גורני: לא יצא לנו לציין את המעמד הבינלאומי של ישראל, של הרשות למלחמה בסמים ובאלכוהול.

<איתן גורני: נבחרנו בפעם הרביעית – שלא היה כדבר הזה – לוועדה המרכזית של האו"ם למאבק בסמים ואנחנו חברים בכמה התאגדויות באירופה, בארצות-הברית ובמקומות אחרים ומקומנו מכריע.

<איתן גורני: בנושא הזה באמת "מציון תצא תורה".

<איתן גורני: באים אלינו ללמוד.

<איתן גורני: האו"ם שלח לכאן את האנשים שלו, היה לנו לאחרונה קורס של 22 אנשי או"ם מ-18 ארצות – מאסיה, אפריקה, אמריקה הדרומית, מרכז אירופה.

<איתן גורני: השתתף כאן בדיון נציג של משרד החוץ שיצא כבר.

<איתן גורני: אסור לנו לשפוך את התינוק עם מי האמבטיה.

<איתן גורני: יש דברים שצריך לעשות, ואנחנו עובדים עליהם.

<איתן גורני: צריכה להיות סינרגיה טובה יותר בינינו ובין הגופים האחרים, דהיינו "מצילה" ו"עיר ללא אלימות", אבל זאת צריכה להיות סינרגיה בלי התפוררות, באמת בתחום הקהילה לשבת ולראות מה אנחנו עושים.

<איתן גורני: אמרו כאן:

<איתן גורני: אנחנו נותנים להם את ההדרכה.

<איתן גורני: את הרעיון של סיירות הורים אנחנו התחלנו והוא עבר לאחרים, ובכייף, כי זה בדיוק הדברים שאנחנו אוהבים.

<איתן גורני: שוב, יכולה להיות מחלוקת לגבי מריחואנה, ולגבי מריחואנה רפואית, שאנחנו בעד, ואולי לגבי נושאים אחרים אבל, רבותי, היזהרו לכם מחיסולה של הרשות הלאומית למלחמה בסמים ובאלכוהול.

תמר זנדברג: תודה.

תמר זנדברג: אני מודה לכולם על הדיון, שכרגע דיווחו לי שתואר כ"סוער".

תמר זנדברג: אני רוצה כבר לומר לכם, אני מצטערת לומר, אני חייבת לחזור על זה לפרוטוקול, היושב-ראש שלכם עשה לכם שירות גרוע מאוד, ולדעתי אני אומרת את זה על דעת כל חברי הכנסת, ועם זאת אנחנו, בניגוד אליו ובניגוד אולי לחלק מן הקהל פה, נתייחס אל הדברים בצורה עניינית ומקצועית.

תמר זנדברג: בצורה עניינית ומקצועית אני רוצה לומר לכם שאחרי דיון די ארוך לא השתכנעתי האם הישועה למדינת ישראל תבוא מסגירת הרשות למלחמה בסמים ובאלכוהול או לא.

תמר זנדברג: אני אומרת את זה לשני הכיוונים.

תמר זנדברג: מצד אחד, כחברת כנסת שעקרונות השקיפות והדמוקרטיה וקידום מדיניות נכונה לנגד עיני, אני לא ששה לעשות מהלכים מהירים וחד-צדדיים בחוק ההסדרים.

תמר זנדברג: אני חושבת שהכנסת, ואנחנו חברי הכנסת, צריכה לדון בצורה מעמיקה על ההשלכות של כל פעולה כזו, ולא בהינף יד – ובכלל לא משנה אם זה חוסך 20 מיליון שקלים או אני לא יודעת כמה.

תמר זנדברג: השיטה הזאת לפעמים לרעתנו ולפעמים לטובתנו, כל אחד מאתנו בעמדות שלו, אבל הגלגל הזה מסתובב וכעיקרון, כמדיניות, זאת לא שיטה.

תמר זנדברג: עם זאת, לרשות למלחמה בסמים ספציפית, מההכרות היותר מעמיקה שלי גם בזמן האחרון כיושבת-ראש הוועדה וגם בעבר, יש כאן בדק-בית שאתם צריכים לעשות, בשני מובנים.

תמר זנדברג: מובן אחד שעלה כאן בתחילת הדיון, כן, גוף מפוקח על המשכורות שלו, על התפקוד שלו, על העלייה הפתאומית בתקציב שלו, כמובן על בכירים שלו שנמצאים בחקירות משטרה, על גורמים שמקושרים אליו שנמצאים בחקירות משטרה.

תמר זנדברג: כן, כשהדג מסריח מן הראש זה אומר דרשני, חברות וחברים.

תמר זנדברג: זה דבר שאמור להיות מובן מאליו, שצריך פה לשאול ולחקור ולא לבוא לכאן ולהגיד "אנחנו לא יודעים, לא זוכרים" ו"נהנים מימי מחלה ומימי חופשה".

תמר זנדברג: אנחנו מצפים מן הרשויות הציבוריות לדוגמה ומופת, להיות דוגמה לציבור, לא רק לבני הנוער ולציבור המכורים ולאוכלוסיות המוחלשות שאתם בקשר איתן אלא לכלל הציבור.

תמר זנדברג: אתם גוף ציבורי, אתם גוף מתוקצב, אתם גוף שצריך לעמוד בחזית הדוגמה בהקשר הזה.

תמר זנדברג: דבר שני, לתוכן, לגופו של עניין, הנושא של מניעת התמכרות, הנושא של שימוש לרעה בסמים ובאלכוהול, וכרגע לגמרי בלי קשר למעמד החוקי של אותו חומר – ועל זה יש לנו ויכוחים ארוכים, אלכוהול הוא חומר מסוכן, סם מסוכן מאוד, הוא גורם לאלימות, הוא גורם לתמותה, הוא גורם לנזקים חריפים לבריאות, והוא חוקי, מה לעשות – אני מצפה מכם למלחמת חורמה בשימוש לרעה ובהתמכרות, אני מצפה מכם להתייחסות מקצועית, להתייחסות עניינית לאוכלוסיות חלשות.

תמר זנדברג: נאמר כאן, אני אפילו לא זוכרת על-ידי מי, בהחלט יכול להיות שאם הייתם הרבה מהתקציב ומהאנרגיות המקצועיות והטובות שלכם מתעלים למקומות הנכונים, מתעלים לדברים האלה גם התוצאות היו טובות יותר וגם לא היינו עומדים עכשיו בפני מצב כזה שהרשות היא "בייבי פוליטי" של כזה או אחר וכאשר היא מחליפה ידיים פוליטיות אז רוצים לסגור אותה.

תמר זנדברג: מדיניות הסמים של מדינת ישראל צריכה ללכת, וגם הולכת – אני לא חושבת שאנחנו צריכים ויכולים למנוע את זה – לכיוון שהולך אליו כל העולם.

תמר זנדברג: היא הולכת לכיוון של הסתכלויות של בריאות, רווחה וחינוך.

תמר זנדברג: לכן בהקשרים האלה בהחלט הייתי רוצה לראות את התקציבים האלה, של מניעה, של שיקום ושל טיפול במקומות של רווחה ובריאות, ואת התקציבים של הסברה וחינוך במסגרת של חינוך למשל, ברשויות המקומיות, שנאמר כאן שעושות עבודה מצוינת, ביחד ובשיתוף עם פרויקטים אחרים.

תמר זנדברג: אני מכבדת אתכם, וחבר הכנסת ביטן, כנציגי רשויות מסוימות, העבירו את הדברים הלאה.

תמר זנדברג: יכול להיות שזה שעת כושר לעשות כאן שינוי.

תמר זנדברג: אני כבר אומרת לכם, זה צריך להיות שינוי משמעותי, שילך לכיוונים הנכונים ויעזוב את הכיוונים השגויים.

תמר זנדברג: אם נעשה את זה כולנו נעלה על ספינה שמובילה לכיוון נכון ונוכל לראות תוצאות בשטח, גם בעניין השימוש בסמים ובאלכוהול ובחומרים ממכרים באופן כללי, גם בטיפול ובמניעה של אוכלוסיות רווחה ואוכלוסיות מוחלשות וגם בשינוי מדיניות, שרק יוביל אותנו לחזק את הקו הזה ולא להחליש אותו.

תמר זנדברג: תודה רבה לכולם.

תמר זנדברג: הישיבה נעולה.